pythainlp/thai-wiki-dataset-v4 huggingface dataset:
การท่องเที่ยวในประเทศจีน

การท่องเที่ยวในประเทศจีน มีการขยายตัวขึ้นอย่างมากในช่วงไม่กี่ทศวรรษที่ผ่านมาตั้งแต่การเริ่มต้นของการปฏิรูปและการเปิดประเทศ การเกิดขึ้นของชนชั้นกลางเศรษฐีใหม่และการผ่อนคลายข้อจำกัดการเคลื่อนไหวโดยทางการจีนต่างก็เป็นการเพิ่มการบูมต่อการท่องเที่ยวนี้ ประเทศจีนได้กลายเป็นหนึ่งในประเทศที่มีผู้ชมมากที่สุดของโลก และเป็นการตลาดการท่องเที่ยวขาเข้าและขาออกที่ร้อนแรงที่สุด นับว่าการท่องเที่ยวของประเทศจีนมีความเฟื่องฟูอย่างยั่งยืนในอันดับต้น ๆ ของโลก
ประเทศจีนเป็นประเทศที่มีผู้มาเยือนมากที่สุดเป็นอันดับสามของโลก โดยมีจำนวนนักท่องเที่ยวต่างประเทศ 55.98 ล้านคนในปี ค.ศ. 2010 และมีรายได้จากการแลกเปลี่ยนเงินตราต่างประเทศถึง 45.8 พันล้านดอลลาร์สหรัฐ นับเป็นอันดับ 4 ของโลกในปีดังกล่าว ตลอดจนมีผู้มาเยือนสถานที่ท่องเที่ยวในประเทศรวมทั้งสิ้น 1.61 พันล้านคน กับรายได้รวมที่ 777.1 พันล้านหยวน
ตามองค์การการท่องเที่ยวโลก ในปี ค.ศ. 2010 ประเทศจีนจะกลายเป็นประเทศท่องเที่ยวที่ใหญ่ที่สุดและมีกลุ่มเดินทางในต่างประเทศที่ใหญ่ที่สุด ส่วนในแง่ของการใช้จ่ายการเดินทางขาออกทั้งหมด คาดว่าประเทศจีนจะมีการเจริญเติบโตเร็วที่สุดในโลกนับตั้งแต่ ค.ศ. 2006 ตลอดถึงปี ค.ศ. 2015 โดยก้าวกระโดดขึ้นสู่อันดับสองสำหรับค่าใช้จ่ายในการเดินทางรวมในปี ค.ศ. 2015 
เจริญเติบโตทางเศรษฐกิจของประเทศจีนยังสร้างความพรั่งพรูในธุรกิจการท่องเที่ยว ในประเทศจีน เปอร์เซ็นต์ของยอดขายขึ้นอยู่กับธุรกิจการท่องเที่ยวที่สูงขึ้น 38% เมื่อเทียบกับสหรัฐอเมริกา 21% และ 28% ในสหราชอาณาจักร ซึ่งสอดคล้องกับการคาดการณ์การเดินทางทางธุรกิจ ค.ศ. 2013 สำหรับภูมิภาคเอเชียแปซิฟิกของสภาการเดินทางและการท่องเที่ยวโลก
การท่องเที่ยวขาเข้า.
ประเทศจีนได้กลายเป็นสถานที่ท่องเที่ยวที่สำคัญจากการปฏิรูปและการเปิดประเทศสู่โลกกว้างในช่วงปลายคริสต์ทศวรรษ 1970 ที่ได้รับการส่งเสริมโดยเติ้ง เสี่ยวผิง ในปี ค.ศ. 1978 ประเทศจีนได้ทำการต้อนรับนักท่องเที่ยวชาวต่างชาติประมาณ 230,000 ราย ส่วนใหญ่เป็นเพราะข้อจำกัดเข้มงวดที่รัฐบาลวางไว้สำหรับผู้ที่ได้รับอนุญาตและผู้ที่ไม่ได้รับอนุญาต ทว่าในปี ค.ศ. 2006 ประเทศจีนได้ต้อนรับนักท่องเที่ยวจากต่างประเทศถึง 49.6 ล้านคน ทำให้เป็นประเทศที่มีผู้มาเยือนมากที่สุดเป็นอันดับสี่ของโลก ส่วนในปี ค.ศ. 2007 จำนวนนักท่องเที่ยวต่างประเทศไปยังประเทศจีนได้เพิ่มขึ้นเป็น 54.7 ล้านคน
สถิติ.
นักท่องเที่ยวส่วนใหญ่ที่เดินทางสู่ประเทศจีนในปี ค.ศ. 2015 มาจากประเทศดังต่อไปนี้:
หมายเหตุและอ้างอิง.
 บทความนี้รวมเอางานสาธารณสมบัติจาก
<templatestyles src="Reflist/styles.css" />
บัดดี แมทธิวส์

แมทธิว แอดัมส์ (Matthew Adams; 26 กันยายน ค.ศ. 1988) นักมวยปล้ำอาชีพชาวออสเตรเลียที่รู้จักในWWEภายใต้ชื่อ บัดดี เมอร์ฟี (Buddy Murphy) เป็นแชมป์แท็กทีม NXT 1สมัยร่วมกับเวสลีย์ เบลกภายใต้สังกัด NXT, แชมป์ครุยเซอร์เวท WWEภายใต้สังกัด 205 Live และแชมป์รอว์แท็กทีม WWE ร่วมกับเซท รอลลินส์ภายใต้สังกัด Raw ต่อมาได้เซ็นสัญญากับ AEW ใช้ชื่อ บัดดี แมทธิวส์ (Buddy Matthews) เป็นแชมป์ Trios ร่วมกับ Malakai Black และ Brody King ในนามกลุ่ม House of Black
เวสลีย์ เบลก

คอรี เจมส์ เวสตัน (Cory James Weston; 4 กันยายน ค.ศ. 1987) นักมวยปล้ำอาชีพชาวอเมริกันที่รู้จักกับWWEภายใต้ชื่อ เวสลีย์ เบลก (Wesley Blake) เป็นแชมป์แท็กทีม NXT 1สมัยร่วมกับบัดดี เมอร์ฟีในนามเบลกและเมอร์ฟี
อินเทอร์ลาเคิน

อินเทอร์ลาเคิน  เป็นเมืองในรัฐแบร์นของประเทศสวิตเซอร์แลนด์ เมืองอินเทอร์ลาเคินตั้งอยู่ทางทิศตะวันออกเฉียงใต้ของกรุงแบร์นไปราว 56 กิโลเมตร อยู่บริเวณเชิงเขาทางเหนือของเทือกเขาสวิตแอลป์ เป็นเมืองทางผ่านที่จะขึ้นไปยังยอดเขายุงเฟรายอคซึ่งเป็นจุดที่สูงที่สุดในทวีปยุโรปที่เข้าถึงได้ด้วยรถไฟ และด้วยภูมิศาสตร์ของเมืองที่ตั้งอยู่กึ่งกลางระหว่างทะเลสาบทุนและทะเบสาบบรีนซ์ และมีแม่น้ำอาเรเชื่อมทั้งสองทะเลสาบตัดผ่ากลางเมือง ด้วยประการฉะนี้ทำให้อินเทอร์ลาเคินกลายเป็นหนึ่งเมืองท่องเที่ยวยอดนิยมอันดับต้นๆของประเทศ
อินเทอร์ลาเคินตั้งอยู่ที่ระดับความสูง 570 เมตรเหนือระดับน้ำทะเล จากอินเทอร์ลาเคินมีทางรถไฟที่จะขึ้นไปสู่หมู่บ้านต่างๆบนเทือกเขา ซึ่งก็จะประกอบด้วยภูเขาหลายลูกด้วยกัน ยอดเขาที่สูงที่สุดคือยุงเฟรา (4,158 เมตร) รองลงมาคือแมนช์ (4,107 เมตร), อีเกอร์ (3,970 เมตร) โดยราคาเต็มของตั๋วรถไฟไปกลับอินเทอร์ลาเคิน–ยุงเฟรายอร์ชอยู่ที่ 204.40 ฟรังก์
ลาดตีนทวีป

ลาดตีนทวีป  เป็นบริเวณที่ต่อเนื่องจากลาดทวีปไปจนถึงพื้นท้องสมุทร (seabed) มีลักษณะเป็นที่ราบเรียบและอาจมีความชันเล็กน้อย และอาจมีบางส่วนลึกหรือเป็นที่สูงต่ำ เกิดจากการตกทับถมของตะกอนต่าง ๆ ที่พัดพามากับกระแสน้ำ บ้างปรากฏเป็นเขาก้นสมุทร (abyssal hill) ไม่สูงมาก พบได้ทั่วไป บางส่วนของลาดตีนทวีปนั้นก็มีความราบเรียบเท่ากันกับพื้นท้องมหาสมุทรที่เป็นพื้นที่ของมหาสมุทรนั้นมีลักษณะภูมิประเทศหลากหลายอันได้แก่ สันเขา ที่ราบสูง แอ่ง ภูเขา เช่น เทือกเขากลางสมุทรแอตแลนติก ซึ่งทอดยาวจากไอซ์แลนด์ลงมาเกือบถึงทวีปแอนตาร์กติก มีบางตอนสูงขึ้นมาเหนือน้ำทะเลกลายเป็นเกาะ เช่น หมู่เกาะอะโซร์สหรือหมู่เกาะฮาวาย ลักษณะภูมิประเทศอื่น ๆ ได้แก่ ภูเขาใต้ทะเล พบที่พื้นท้องมหาสมุทร บางลูกมียอดตัด เรียกว่า เขายอดราบใต้สมุทร (guyout) พบมากบริเวณตอนกลางและด้านตะวันตกของมหาสมุทรแปซิฟิกระหว่างหมู่เกาะมาเรียนากับหมู่เกาะฮาวาย สำหรับยอดเขายอดราบใต้สมุทรนั้นมักอยู่ที่ระดับน้ำลึก 1,200–1,800 เมตร
เลาเทอร์บรุนเนิน

เลาเทอร์บรุนเนิน  เป็นหมู่บ้านในรัฐแบร์นของประเทศสวิตเซอร์แลนด์ อยู่ลึกเข้ามาจากเมืองอินเทอร์ลาเคินราว 12 กิโลเมตรและตั้งอยู่กลางหุบเขาสูงชัน ด้วยทัศนียภาพที่สวยงามจึงเป็นสถานที่ท่องเที่ยวยอดนิยมแห่งหนึ่ง หมู่บ้านเลาเทอร์บรุนเนินเป็นทางผ่านไปยังจุดท่องเที่ยวต่าง ๆ ในแถบเทือกเขาแอลป์ของสวิตเซอร์แลนด์
หลอดเลือดแดงด้านบนขององคชาต

หลอดเลือดแดงด้านบนขององคชาต  เป็นแขนงของหลอดเลือดแดงหว่างขาใน ซึ่งสูงขึ้นไประหว่างขาขององคชาตและแนวประสานกระดูกเชิงกราน และเจาะพังผืดด้านล่างของกะบังลมองคชาตและท่อปัสสาวะ (Urogenital diaphragm) ผ่านระหว่างเส้นเอ็นพยุงองคชาตสองชั้น และผ่านต่อไปยังด้านบนขององคชาตไปยังหัวองคชาต โดยจะแยกออกเป็นสองแขนงเพื่อลำเลียงเลือดไปยังส่วนหัวและส่วนหนังหุ้มปลายองชาต
บนองคชาต มันฝังอยู่ระหว่างเส้นประสาทด้านบนและหลอดเลือดดำด้านบนลึก
มันหล่อเลี้ยงผิวหนังและปลอกเส้นใยของกล้ามเนื้อคอร์ปัสคาเวอร์โนซัม ส่งแขนงไปยังปลอกที่ถูกเชื่อมประสานด้วยหลอดเลือดแดงลึกขององคชาต
หลอดเลือดแดงลึกขององคชาต

หลอดเลือดแดงลึกขององคชาต (หรือ Artery to the corpus cavernosum) เป็นแขนงหนึ่งของหลอดเลือดแดงหว่างขาใน เป็นผลมาจากหลอดเลือดขณะที่มันตั้งอยู่ระหว่างสองพังผืดของกะบังลมองคชาตและท่อปัสสาวะ (Urogenital diaphragm) (ช่องฝีเย็บลึก)
มันทิ่มเข้าไปในพังผืดด้านล่างและเข้าสู่ขาขององคชาตอย่างเอียง ๆ ผ่านไปยังตรงกลางของคอร์ปัสคาเวอร์โนซัม ซึ่งมีการแตกแขนงกระจายออก
หุบผาชันใต้ทะเล

หุบผาชันใต้ทะเล  เป็นแนวหุบผาชันใต้มหาสมุทร มีพื้นที่ประมาณร้อยละ 28 ของพื้นท้องมหาสมุทร ส่วนของยอดสันเขามีลักษณะเป็นหุบเขาทรุด (rift valley) ลักษณะเป็นร่องลึก มีความกว้างประมาณ 25–50 กิโลเมตร บริเวณหุบเขาทรุดมักเกิดปรากฏการณ์ภูเขาไฟหรือปล่องแบบน้ำร้อนอยู่ด้วย เนื่องจากการเคลื่อนตัวของเปลือกโลก และการแทรกตัวของหินหนืดใต้เปลือกโลก จากการศึกษามหาสมุทรของนักสมุทรศาสตร์พบว่า มหาสมุทรแปซิฟิกมีความลึกเฉลี่ย 4,028 เมตร รองลงมาได้แก่ มหาสมุทรแอตแลนติก มีความลึกเฉลี่ย 3,332 เมตร ส่วนที่ลึกที่สุดของมหาสมุทรจะเรียกว่าร่องลึกก้นสมุทร
ก้นทะเล

ก้นทะเล  อาจเรียกว่า พื้นท้องมหาสมุทร หรือ ก้นสมุทร คือช่วงตอนกลางของมหาสมุทรและเป็นบริเวณที่ต่อเนื่องจากลาดตีนทวีปเป็นต้นไป เป็นอาณาเขตส่วนใหญ่ของพื้นที่ใต้ทะเลจึงมีขนาดกว้างขว้างมาก มีลักษณะภูมิประเทศหลากหลาย มีพื้นที่ราบเรียบเป็นส่วนใหญ่แต่มีส่วนสูงส่วนต่ำด้วยเช่นกัน ได้แก่ หุบผาชันใต้ทะเล เทือกเขากลางสมุทร ที่ราบสูง แอ่งมหาสมุทร ภูเขา เช่น เทือกเขามิดแอตแลนติก ซึ่งทอดจากไอซ์แลนด์ลงมาเกือบถึงทวีปแอนตาร์กติกา บางตอนสูงขึ้นมาเหนือน้ำเป็นเกาะ เช่น หมู่เกาะอะโซร์ส เกาะเล็ก ๆ อื่น ๆ สันเขานี้ยาวประมาณ 720 กิโลเมตร ส่วนแอ่งลึกบนพื้นท้องมหาสมุทรขนาดใหญ่นั้นก็คือบริเวณอ่าวเม็กซิโก ทะเลแคริบเบียน ทะเลแดง ระดับความลึกของน้ำบริเวณนี้จะลึกประมาณ 4,000-6,000 เมตร
ลักษณะ.
คืออาณาเขตหรือพื้นที่ส่วนใหญ่ของมหาสมุทรมีโครงสร้างจากปรากฏการณ์ทางกายภาพทั่วไปที่ส่วนใหญ่เกิดจากการเคลื่อนไหวของเปลือกโลกและตะกอนจากแหล่งต่าง ๆ ที่กระแสน้ำพัดพามา โครงสร้างของพื้นท้องมหาสมุทรเริ่มต้นจากขอบทวีปโดยจะมีไหล่ทวีป ลาดทวีป ลาดตีนทวีป ลดลงมาตามความลาดชันเป็นชั้นลงไปในทะเลจนมาถึงที่ราบก้นสมุทร ซึ่งเป็นภูมิประเทศของก้นทะเลและพื้นที่หลักของทะเลนั้นเอง
ฟรีดริชส์ฮาเฟิน

ฟรีดริชส์ฮาเฟิน  เป็นเมืองอุตสาหกรรมบนแนวชายฝั่งทางเหนือของทะเลสาบโบเดิน ตั้งอยู่ในภาคใต้ของประเทศเยอรมนีในรัฐบาเดิน-เวือร์ทเทิมแบร์ค บริเวณชายแดนประเทศสวิตเซอร์แลนด์กับประเทศออสเตรีย 
เมืองฟรีดริชส์ฮาเฟินจัดตั้งในปี ค.ศ. 1811 โดยจัดตั้งขึ้นจากเมืองเดิมที่มีชื่อว่า บูคฮอร์น (Buchhorn) เมืองใหม่นี้ได้รับการตั้งชื่อว่า โฮเฟิน (Hofen) จนกระทั่งต้นคริสต์ศตวรรษที่ 20 ได้มีการตั้งโรงงานผลิตเรือเหาะขึ้นที่เมืองนี้ ซึ่งทำให้โฮเฟินกลายเมืองอุตสาหกรรมทางการบินมาตั้งแต่ก่อนสมัยสงครามโลกครั้งที่หนึ่งโดยมีบริษัทมายบัคเป็นผู้นำ แต่หลังสงครามบริษัทผลิตอากาศยานในโฮเฟินก็หันไปผลิตรถยนต์แทน เนื่องจากผลของสนธิสัญญาสนธิสัญญาแวร์ซายซึ่งจำกัดบทบาทของเยอรมนีลง ทำให้อิตาลี สวิตเซอร์แลนด์ เนเธอร์แลนด์ และญี่ปุ่นกลายเป็นผู้ผลิตเครื่องบินรายหลักของโลก
หลังพรรคนาซีครองอำนาจในเยอรมนี ฟรีดริชส์ฮาเฟินก็กลับมาผลิตเครื่องบินอีกครั้ง แต่ในสงครามโลกครั้งที่สองระหว่างเดือนมิถุนายน ค.ศ. 1943 ถึงเดือนกุมภาพันธ์ ค.ศ. 1945 ฟรีดริชส์ฮาเฟินถูกทิ้งระเบิดอย่างหนัก และเขตเมืองเก่าถูกทำลายไปจนหมด ตัวเมืองสามในสี่ถูกทำลาย หลังสงครามสิ้นสุด เมืองก็ตกอยู่ภายใต้การปกครองของฝรั่งเศสอยู่ช่วงหนึ่ง และอุตสาหกรรมการบินในเมืองนี้ก็ถูกสั่งยุติไปชั่วระยะเวลาหนึ่ง หลังจากมีการรวมประเทศเยอรมนี ปัจจุบันฟรีดริชส์ฮาเฟินเป็นฐานการผลิตอะไหล่และชิ้นส่วนเครื่องบินของแอร์บัสและบริษัทผลิตเครื่องยนต์เจ็ต โรลส์-รอยซ์
เมืองพี่น้อง.
ฟรีดริชส์ฮาเฟินเป็นเมืองพี่น้องกับเมืองดังนี้:
<templatestyles src="Div col/styles.css"/>
ซังคท์กัลเลิน

ซังคท์กัลเลิน , แซ็งกาล  หรือ ซันกัลโล  เป็นเมืองหลวงของรัฐซังคท์กัลเลินในประเทศสวิตเซอร์แลนด์ ตั้งอยู่ในหุบเขาทางทิศตะวันออกเฉียงเหนือของสวิตเซอร์แลนด์ ใกล้กับชายแดนประเทศออสเตรีย อาสนวิหารซังคท์กัลเลินในเมืองนี้ได้รับการขึ้นทะเบียนเป็นมรดกโลกโดยยูเนสโก ซังคท์กัลเลินเป็นหนึ่งในเมืองที่อยู่สูงที่สุดในสวิตเซอร์แลนด์เหนือระดับน้ำทะเล ทำให้ในฤดูหนาวของทุกปีเมืองจึงต้องเผชิญกับหิมะปริมาณมหาศาล
ซังคท์กัลเลินในอดีตมีสถานะเป็นเสรีนครระหว่าง ค.ศ. 1401 ถึง 1798 ซึ่งระหว่าง ค.ศ. 1401 ถึง 1499 นั้นอยู่ภายใต้การปกครองของจักรวรรดิโรมันอันศักดิ์สิทธิ์ ก่อนที่จะกลายเป็นรัฐเซ็นทิสของสาธารณรัฐเฮลเวเชีย จนกระทั่งสาธารณรัฐเฮลเวเชียล่มสลายใน ค.ศ. 1803 ก็จัดตั้งเป็นรัฐซังคท์กัลเลิน
สุรพงษ์ สุวรรณอัตถ์

พลเอก สุรพงษ์ สุวรรณอัตถ์ (เกิดวันที่ 28 ธันวาคม พ.ศ. 2499) เป็นอดีตนายทหารชาวไทย อดีตผู้บัญชาการทหารสูงสุด, อดีตเสนาธิการทหาร, อดีตสมาชิกวุฒิสภาไทย ชุดที่ 12
ประวัติ.
ชีวิตส่วนตัว.
พล.อ. สุรพงษ์ เกิดเมื่อวันที่ 28 ธันวาคม พ.ศ. 2499 เป็นบุตรของนายถาวร กับนางผ่องศรี สุวรรณอัตถ์ มีชื่อเล่นว่า ปุย 
การศึกษา.
พล.อ. สุรพงษ์ จบการศึกษาจาก โรงเรียนเตรียมทหาร รุ่น 15 โรงเรียนนายร้อยพระจุลจอมเกล้า รุ่น 26 รุ่นเดียวกับพล.อ. สมหมาย เกาฏีระ สมาชิกสภานิติบัญญัติแห่งชาติและอดีตผู้บัญชาการทหารสูงสุด
ปริญญาตรี วิทยาศาสตรบัณฑิต สาขาฟิสิกส์ วิทยาลัยการทหารเวอร์จิเนีย สหรัฐอเมริกา ได้รับรางวัลดีเด่น "ไอเซ่นฮาวน์"
ปริญญาโท วิทยาศาสตรมหาบัณฑิต สาขาฟิสิกส์ มหาวิทยาลัยเวอร์จิเนีย สหรัฐอเมริกา
โรงเรียนเสนาธิการทหารบก หลักสูตรหลักประจำ ชุดที่ 68, หลักสูตรเสนาธิการทหารบก และหลักสูตรปริญญาโทด้านการทหาร โรงเรียนเสนาธิการทหารบก ประเทศสหรัฐอเมริกา
รับราชการ.
ราชการทหาร.
พล.อ. สุรพงษ์เคยดำรงตำแหน่งสำคัญทางทหาร เช่น 
พล.อ. สุรพงษ์เริ่มรับราชการและได้รับพระราชทานยศร้อยตรีเมื่อ พ.ศ. 2522 หลังจากนั้นจึงได้รับโปรดเกล้า ฯ ให้ดำรงตำแหน่งสำคัญหลายตำแหน่ง
จนกระทั่งวันที่ 28 สิงหาคม พ.ศ. 2558 พล.อ. สุรพงษ์ ในตำแหน่งรองเสนาธิการทหารได้รับโปรดเกล้า ฯ ให้ดำรงตำแหน่งเสนาธิการทหารต่อจาก พล.อ. สมหมาย เกาฏีระ เสนาธิการทหารที่ได้รับโปรดเกล้าฯ ให้ดำรงตำแหน่งผู้บัญชาการทหารสูงสุด
ต่อมาในวันที่ 9 กันยายน พ.ศ. 2559 พล.อ. สุรพงษ์ได้รับโปรดเกล้า ฯ ให้ดำรงตำแหน่งผู้บัญชาการทหารสูงสุดสืบต่อจากพล.อ. สมหมาย ที่เกษียณอายุราชการ
วิทยาการระบาดของโรคซึมเศร้า

วิทยาการระบาดของโรคซึมเศร้า  เป็นเรื่องที่ได้ศึกษาแล้วทั่วโลก
โรคซึมเศร้าเป็นเหตุความเจ็บป่วยสำคัญทั่วโลก ดังที่วิทยาการระบาดได้แสดงแล้ว
ความชุกชั่วชีวิตต่างกันมาก เริ่มตั้งแต่ 3% ในประเทศญี่ปุ่น และ 17% ในสหรัฐอเมริกา
โดยในประเทศส่วนมาก อัตราคนที่จะเป็นโรคในช่วงชีวิตอยู่ระหว่าง 8-12%
และงานสำรวจประจำชาติปี 2546 ของประเทศไทยแสดงความชุกที่ 3.2% (ประมาณ 871,700 คน)
ในอเมริกาเหนือ โอกาสที่จะมีคราวซึมเศร้า (major depressive episode) ในช่วงระยะเวลาปีหนึ่งอยู่ที่ 3-5% สำหรับชาย และ 8-10% สำหรับหญิง
พลศาสตร์ประชากร.
งานศึกษากลุ่มประชากรพบอย่างสม่ำเสมอว่า โรคเกิดขึ้นในหญิง 2 เท่ามากกว่าชาย แม้ว่าจะไม่ชัดเจนว่าเพราะอะไร หรือว่ามีปัจจัยอะไรอื่นที่เป็นเหตุความแตกต่างนี้หรือไม่
ในเด็ก การเกิดโรคเพิ่มขึ้นตามพัฒนาการของวัยเจริญพันธุ์ไม่ใช่ตามอายุ และจะถึงอัตราระดับผู้ใหญ่ในช่วงอายุ 15-18 ปี และดูเหมือนจะสัมพันธ์กับปัจจัยทางจิต-สังคมมากกว่าปัจจัยทางฮอร์โมน
คนมีโอกาสที่จะประสบกับคราวซึมเศร้าในระหว่างอายุ 30-40 ปีมากที่สุด และมีช่วงการเกิดสูงสุดแต่ต่ำลงมาในช่วงอายุ 50-60 ปี
ความเสี่ยงต่อโรคสูงขึ้นเมื่อมีปัญหาทางประสาทอื่น ๆ เช่น โรคหลอดเลือดสมอง โรคพาร์คินสัน หรือโรคปลอกประสาทเสื่อมแข็ง และปีแรกหลังจากคลอดบุตร
ความเสี่ยงโรคสัมพันธ์กับตัวก่อความเครียดที่คนทั้งกลุ่มเผชิญด้วย เช่น ผู้ต่อสู้ในสงครามหรือแพทย์ฝึกหัด
โรคสามัญกว่าด้วยหลังเกิดความเจ็บป่วยเกี่ยวกับโรคหลอดเลือดหัวใจ
และสัมพันธ์กับเมื่อฟื้นตัวได้ไม่ดีมากกว่าเมื่อฟื้นตัวดีกว่า
งานศึกษาแสดงผลที่ขัดแย้งกันเกี่ยวกับความชุกของโรคในคนชรา แต่ข้อมูลโดยมากแสดงว่าระดับลดลงในคนวัยนี้
โรคสามัญในเขตเมืองมากกว่าเขตชนบท และสามัญในกลุ่มที่มีปัญหาทางสังคม-เศรษฐกิจมากกว่า เช่น ในคนจรจัด
ข้อมูลในเรื่องความชุกสัมพัทธ์ของโรคระหว่างคนชาติพันธุ์ต่าง ๆ ยังไม่มีความเห็นพ้องทางวิทยาศาสตร์
แต่ว่า งานเดียวที่ศึกษา dysthymia โดยเฉพาะพบว่า โรคสามัญในกลุ่มชาวอเมริกันเชื้อสายแอฟริกาและเชื้อสายเม็กซิกัน มากกว่าคนอเมริกันเชื้อสายยุโรป
มีงานศึกษาที่คาดการณ์ว่า โรคซึมเศร้าจะเป็นโรคที่ทำให้เสียชีวิตเป็นอันดับสองต่อจากโรคหัวใจทั่วโลกโดยปี 2563
เชิงอรรถและอ้างอิง.
<templatestyles src="Reflist/styles.css" />
สงครามชีวิตอิคคิ

สงครามชีวิตอิคคิ  เป็นนวนิยายญี่ปุ่นของ Toyoko Yamasaki นวนิยายนี้เคยนำมาสร้างเป็นภาพยนตร์ในปี 1976 และละครโทรทัศน์ในปี 1979 และปี 2009
ภาพยนตร์ในปี 1976.
เป็นภาพยนตร์ญี่ปุ่นกำกับโดย Satsuo Yamamoto.
Awards.
1st Hochi Film Award
31st Mainichi Film Award
ละครโทรทัศน์ในปี 2009.
ทะเลสาบโบเดิน

ทะเลสาบโบเดิน  หรือ ทะเลสาบคอนสตันซ์  เป็นทะเลสาบขนาดใหญ่บนแม่น้ำไรน์ บริเวณเชิงเขาทางตอนเหนือของเทือกเขาแอลป์ และยังเป็นพรมแดนทางธรรมชาติระหว่างสามประเทศ คือ เยอรมนี, สวิตเซอร์แลนด์ และออสเตรีย ทะเลสาบโบเดินเป็นทะเลสาบเพียงแห่งเดียวของยุโรปที่ไม่มีปักปันเขตแดนบนผืนน้ำอย่างเป็นกฎหมายหรือลายลักษณ์อักษร สวิตเซอร์แลนด์มองว่า พรมแดนควรบรรจบบริเวณกึ่งกลางของทะเลสาบ แต่ออสเตรียและเยอรมนีมองว่าเป็นอำนาจปกครองดินแดนร่วมกัน (condominium) เหนือทะเลสาบ ประเด็นเรื่องพรมแดนนี้ยังเป็นข้อพิพาทจนถึงปัจจุบัน ทำให้ในทางกฎหมายแล้วทะเลสาบโบเดินจึงมีสถานะเปรียบเสมือนน่านน้ำสากลที่ไม่ขึ้นกับชาติใด
ทะเลสาบแห่งนี้มีเขตติดต่อกับรัฐไบเอิร์นและรัฐบาเดิน-เวือร์ทเทิมแบร์คของเยอรมนี รัฐฟอร์อาร์ลแบร์คของออสเตรีย รัฐทัวร์เกา รัฐซังคท์กัลเลิน และรัฐชัฟเฮาเซินของสวิตเซอร์แลนด์ แม่น้ำไรน์ไหลเข้าสู่ทะเลสาบจากชายแดนสวิต-ออสเตรียทางทิศใต้ และไหลออกสู่ประเทศเยอรมนีทางทิศเหนือ ทะเลสาบโบเดินเป็นทะเลสาบที่ใหญ่เป็นอันดับสามในทวีปยุโรปรองจากทะเลสาบทะเลสาบบอลอโตนและทะเลสาบเจนีวา มีความยาว 63 กิโลเมตร จุดที่กว้างที่สุดกว้าง 14 กิโลเมตร ผิวน้ำมีความสูงอยู่ที่ 395 เมตรจากระดับน้ำทะเล จุดที่ลึกที่สุดมีความลึก 252 เมตร
ทะเลสาบแห่งนี้ถือเป็นแหล่งน้ำอุปโภคบริโภคที่สำคัญที่สุดของภาคตะวันตกเฉียงใต้ของเยอรมนี และยังมีบริการเรือข้ามฟากในทะเลสาบอีกด้วย
ทะเลสาบทูน

ทะเลสาบทูน  เป็นทะเลสาบบริเวณเทือกเขาแอลป์ ตั้งอยู่ในรัฐแบร์นของประเทศสวิตเซอร์แลนด์ ในอดีตทะเลสาบแห่งนี้เป็นทะเลสาบผืนเดียวกับทะเลสาบบรีเอินซ์ โดยมันเคยมีชื่อว่า "ทะเลสาบเว็นเดิล" (Wendelsee) แต่ในคริสต์ศตวรรษที่ 10 ทะเลสาบเวนเดิลก็แยกออกเป็นสองทะเลสาบ คือทะเลสาบทูนกับทะเลสาบบรีเอินซ์ โดยมีแม่น้ำอาเรเป็นแม่น้ำที่คอยเชื่อมทะเลสาบทั้งสองแทน โดยที่แม่น้ำอาเรจะไหลจากทะเลสาบบรีเอินซ์มาสู่ทะเลสาบทูน เนื่องจากผิวน้ำของทะเลสาบบรีเอินซ์นั้นอยู่สูงกว่าของทะเลสาบทูนอยู่ราว 6 เมตร
หลังสงครามโลกครั้งที่สอง รัฐบาลสวิตเซอร์แลนด์ได้มีคำสั่งให้นำอาวุธยุทโธปกรณ์ที่ไม่ได้ใช้งานจำนวนมากมาทิ้งลงในทะเลสาบทูน ยุทโธปกรณ์ดังกล่าวที่ถูกทิ้งลงในทะเลสาบนี้อาจมีน้ำหนักรวมถึงตั้งแต่ 3,000 ตันถึง 9,020 ตัน
ฟุตซอลทีมชาติโปรตุเกส

ฟุตซอลทีมชาติโปรตุเกส  เป็นทีมฟุตซอลตัวแทนจากประเทศโปรตุเกสร่วมแข่งขันในระดับนานาชาติ ภายใต้การดูแลของสหพันธ์ฟุตซอลโปรตุเกส โปรตุเกสได้เข้าร่วมการแข่งขันฟุตซอลโลกมาแล้ว 5 ครั้ง เคยได้อันดับ 3 ในปี ค.ศ. 2000 
ผู้เล่น.
จากชุด ฟุตซอลชิงแชมป์ยุโรป 2014.
หัวหน้าผู้ฝึกสอน: Jorge Braz
อชัย เทวคัน

อชัย เทวคัน  เป็นนักแสดงชาวอินเดีย ที่ประสบความสำเร็จมากที่สุดเป็นคนหนึ่งในวงการหนังบอลลีวู้ด อชัย เทวคัน เป็นบุตรชายของ วีรู เทวคัน และ วีนา เทวคัน ครอบครัวของเขาเป็นคนเชื้อสายปัญจาบี
สสิน ทองภักดี

พลเอกสสิน ทองภักดี (ชื่อเล่น :ต้อ , บิ๊กต้อ , เกิด 14 กุมภาพันธ์ 2501) สมาชิกวุฒิสภาไทย ชุดที่ 12 อดีตรองเลขาธิการคณะรักษาความสงบแห่งชาติ ตุลาการศาลทหารสูงสุด นายทหารพิเศษประจำหน่วยทหารรักษาพระองค์ อดีตรองผู้บัญชาการทหารบก ราชองครักษ์เวร อดีตรอง ลธ.รมน.และปฏิบัติหน้าที่ ผอ.ศปป.5 กอ.รมน.อดีตสมาชิก สภาขับเคลื่อนการปฏิรูปประเทศ อดีตเสนาธิการทหารบก อดีตสมาชิกสภานิติบัญญัติแห่งชาติ (ประเทศไทย) พ.ศ. 2557 อดีตกรรมการอิสระ บริษัท ไออาร์พีซี จำกัด (มหาชน) 
ประวัติ.
พลเอกสสินเกิดเมื่อวันที่ 14 กุมภาพันธ์ พ.ศ. 2501 มีชื่อเล่นว่า ต้อ ทำให้บรรดาสื่อมวลชนสายทหารมักจะเรียกท่านว่า บิ๊กต้อ
พลเอกสสินจบการศึกษาจาก โรงเรียนเตรียมทหาร รุ่น 17 และ โรงเรียนนายร้อยพระจุลจอมเกล้า รุ่น 28 รุ่นเดียวกับพลเอก พิสิทธิ์ สิทธิสาร อดีตรองผู้บัญชาการทหารบกและอดีตเสนาธิการทหารบก
ครอบครัว.
พลเอกสสิน สมรสกับ นางจิรยาพร ทองภักดี
รับราชการ.
พลเอกสสินเริ่มรับราชการและได้รับพระราชทานยศร้อยตรีเมื่อ พ.ศ. 2524 หลังจากนั้นจึงได้เลื่อนตำแหน่งสูงขึ้นเรื่อย ๆ 
โดยดำรงตำแหน่งเจ้ากรมยุทธการทหารบก ตั้งแต่วันที่ 1 ตุลาคม พ.ศ. 2555 ถึง 30 กันยายน พ.ศ. 2558
จากนั้นขึ้นเป็นรองเสนาธิการหารบกเมื่อ 1 ตุลาคม พ.ศ. 2558
จนกระทั่งวันที่ 9 กันยายน พ.ศ. 2559 พลเอกสสินซึ่งดำรงตำแหน่งรองเสนาธิการทหารบกได้รับโปรดเกล้า ฯ ให้ดำรงตำแหน่งเสนาธิการทหารบกสืบต่อจากพลเอกพิสิทธิ์ที่ได้รับโปรดเกล้า ฯ ให้ดำรงตำแหน่งรองผู้บัญชาการทหารบก 
ในวันที่ 1 กันยายน พ.ศ. 2560 ได้มีพระราชโองการโปรดเกล้า ฯ แต่งตั้งให้พลเอกสสินดำรงตำแหน่งเป็นรองผู้บัญชาการทหารบก
กองทัพสมาพันธรัฐเยอรมัน

กองทัพสมาพันธรัฐเยอรมัน  เป็นกองทัพของสมาพันธรัฐเยอรมัน สถาปนาขึ้นเมื่อปีค.ศ. 1815 ถึง 1866 โดยมีรากฐานจากการรวมกันของกองทหารรัฐต่างๆในแว่นแคว้นเยอรมัน - มีหน้าที่ปกป้องดินแดน พิทักษ์อธิปไตยของสมาพันธรัฐจากศัตรูผู้รุกราน ในช่วงก่อตั้งฝรั่งเศสได้ส่งกองทัพเข้าร่วมทำสงครามต่อต้านจักรพรรดิโรมันอันศักดิ์สิทธิ์, ทั้งนี้รัสเซีย เข้ามามีบทบาทในระหว่างการผนวกดินแดนของชาวสลาฟ. ประกอบกับความที่รัฐสมาชิกหลายประเทศไม่สามารถประนีประนอมกันได้ เป็นจุดเริ่มต้นของสงครามเชลวิก ครั้งที่ 2 (โดยดยุคแห่งโฮลเสตียนได้ทำการปราบดาภิเษกขึ้นเป็นพระมหากษัตริย์แห่งเดนมาร์ก) ไม่ขอเข้าร่วมในสมาพันธรัฐ. สงครามปรัสเซีย-ออสเตรีย โดยชนะของกองทัพปรัสเซียเหนือกองทัพบกอิมพีเรียลของออสเตรีย ส่งผลให้สมาพันธรัฐเยอรมันยุบลง เมื่อ ค.ศ. 1866.
กำลังพล.
กำลังพลที่ประจำการในปี ค.ศ. 1835 จำนวน 303,484 นาย ดังนี้:
แหล่งข้อมูลอื่น.
รัฐเยอรมัน
เทาลันต์ จากา

เทาลันต์ รากิป จากา (เกิดเมื่อวันที่ 28 มีนาคม ค.ศ. 1991) เป็นนักฟุตบอลอาชีพชาวแอลเบเนีย ปัจจุบันเล่นในตำแหน่งกองหลังให้กับบาเซิล และทีมชาติแอลเบเนีย
เทาลันต์เป็นพี่ชายแท้ ๆ ของกรานิต จากา ซึ่งเล่นให้กับอาร์เซนอล และสวิตเซอร์แลนด์ ครอบครัวของทั้งคู่อพยพจากคอซอวอมาสู่สวิตเซอร์แลนด์ ตั้งแต่ทั้งคู่ยังไม่มีลูก
ในฟุตบอลชิงแชมป์แห่งชาติยุโรป 2016 ในรอบแรก นัดแรกที่สวิตเซอร์แลนด์พบกับแอลเบเนีย เทาลันต์ จากา ต้องพบกับกรานิต จากา ซึ่งเป็นน้องชายของตนด้วย นับเป็นครั้งแรกในประวัติศาสตร์การแข่งขันของฟุตบอลชิงแชมป์แห่งชาติยุโรป ที่พี่น้องต้องพบกันโดยที่อยู่กันคนละทีม ในนาทีที่ 62 เทาลันต์ จากา ถูกเปลี่ยนตัวออก เจ้าตัวแสดงความไม่พอใจด้วยการเขวี้ยงขวดน้ำที่มีทีมงานยื่นให้ที่ม้านั่งริมสนาม
สุชาดา พูนพัฒนสุข

<ns>0</ns>
 <revision>
 <parentid>12426079</parentid>
 <timestamp>2025-07-29T08:13:11Z</timestamp>
 <contributor>
 <username>Chumplung</username>
 </contributor>
 <comment>/* ผลงาน */</comment>
 <origin>12447782</origin>
 <model>wikitext</model>
 <format>text/x-wiki</format>
สุชาดา พูนพัฒนสุข (ชื่อเล่น: หงส์) เป็นนักแสดงหญิงชาวไทย
โกปาอาเมริกาเซนเตนาริโอ รอบชิงชนะเลิศ

การแข่งขัน โกปาอาเมริกาเซนเตนาริโอ รอบชิงชนะเลิศ เป็นการแข่งขันฟุตบอลที่จะจัดขึ้นในวันที่ 26 มิถุนายน ค.ศ. 2016 ที่ สนามกีฬาเมตไลฟ์ ใน รัตเธอร์ฟอร์ดตะวันออก, รัฐนิวเจอร์ซีย์, ประเทศสหรัฐอเมริกา เพื่อที่จะตัดสินหาผู้ชนะของ โกปาอาเมริกาเซนเตนาริโอ.
แมตช์เป็นการต่อกรกันโดยอาร์เจนตินาและชิลี, ทำให้มันเป็นการย้อนรอยของ รอบชิงชนะเลิศปี 2015. ในที่สุดชิลีชนะการเตะลูกโทษ 4–2 หลังจบ 90 นาทีเสมอด้วยผล 0–0.
ภูมิหลัง.
ครั้งนี้เป็นเจ้าภาพครั้งแรกโดยสหรัฐอเมริกา. การแข่งขันได้บันทึกว่าอาร์เจนตินามาถึงรอบชิงชนะเลิศเป็นครั้งที่หก. พวกเขาได้รับอยู่ในสองทีมที่ดีที่สุดใน 22 ครั้งที่ผ่านมาของทัวร์นาเมนต์. แชมเปียนชิปครั้งล่าสุดของพวกเขา (รวมไปถึงทัวร์นาเมนต์ทั่วโลก) ได้รับรางวัลในปี ค.ศ. 1993. ในขณะเดียวกัน, ชิลีก็มาถึงรอบชิงชนะเลิศเป็นครั้งที่สี่, ที่ยังอยู่ในสองทีมที่ดีที่สุดที่มากกว่า 2 ครั้ง. พวกเขาเป็นแชมป์เก่า, ชนะเลิศรายการเดียวเท่านั้นของพวกเขาใน ปีล่าสุดจากครั้งที่ผ่านมา ในฐานะชาติเจ้าภาพ.
พิธีปิดการแข่งขัน.
พิธีปิดการแข่งขันของโกปาอาเมริกาเซนเตนาริโอจะจัดขึ้นที่สนามกีฬาเมตไลฟ์ในอีสต์ รูเทอร์ฟอร์ด. แร็ปเปอร์ชาวอเมริกัน พิตบูลล์ และ เบ็คกี จี จะมาร่วมร้องเพลงประจำการแข่งขันอย่างเป็นทางการ, "Superstars", ทันที่ที่ระหว่างการแข่งขันและพิธีมอบรางวัล.
นัด.
รายละเอียด.
<section begin=m32 /><section end=m32 />
<section begin=lineups />
<section end=lineups />
ฟาทีห์ เทริม

ฟาทีห์ เทริม  เป็นอดีตนักฟุตบอลทีมชาติตุรกี ตำแหน่งกองหลัง ปัจจุบันเป็นผู้จัดการทีมปานาซีไนโกส
เทริมเกิดเมื่อวันที่ 4 กันยายน ค.ศ. 1953 ที่เมืองอาดานา เคยเป็นนักฟุตบอลในตำแหน่งกองหลังและกัปตันทีมของกาลาทาซาไร สโมสรที่มีชื่อเสียงของตุรกี รวมถึงติดทีมชาติตุรกีด้วย
ในฐานะผู้จัดการทีม เทริมเคยผ่านการคุมหลายสโมสรที่มีชื่อเสียงมาแล้วทั้งฟีออเรนตินา และเอซีมิลาน โดยเฉพาะอย่างยิ่งกับกาลาทาซาไร เป็นผู้ที่นำกาลาทาซาไรคว้าแชมป์ยูฟ่ายูโรปาลีก ในปี ค.ศ. 2000 มาได้ด้วยการดวลจุดโทษเอาชนะอาร์เซนอลจากอังกฤษในนัดชิงชนะเลิศ สร้างชื่อเสียงในระดับนานาชาติให้กับสโมสรและยกระดับวงการฟุตบอลตุรกี เทริมได้รับฉายาว่า "จักรพรรดิ"  และได้ชื่อว่าเป็นผู้นำความสำเร็จมาสู่วงการฟุตบอลตุรกีในปัจจุบัน
ยอดสิงห์แดง จ.ชัยจินดา

ยอดสิงห์แดง จ.ชัยจินดา หรือ ยอดสิงห์แดง แครี่บอย มีชื่อจริงว่า นายลิขิต จันทร์ณี เกิดเมื่อวันที่ 19 มกราคม พ.ศ. 2535 ที่ จังหวัดสงขลา
ประวัติ.
ยอดสิงห์แดง จ.ชัยจินดา เริ่มชกประเดิมสากลอาชีพครั้งแรก เมื่อวันที่ 9 กรกฎาคม 2555 ชกแพ้คะแนนให้กับ ยูซูรุ นามูชิน นักชกชาวญี่ปุ่น จากนั้น ยอดสิงห์แดงได้ขึ้นชกกับนักมวยระดับรองแชมป์โลกและแชมป์ระดับภูมิภาคหลายคน ไม่ว่าจะเป็น นาอูโตะ อูอิบายาชิ ยูชิ แครี่บอย มัลคอร์ม ทูนาเกา อดีตแชมป์รุ่นฟลายเวท ของสภามวยโลก (WBC) เจริญชัย ศิษย์ทรายทอง และ ทมิฬขาว ส.ธารทิพย์ ยอดสิงห์แดง ได้แชมป์ PABA รุ่นแบนตั่มเวท เมื่อวันที่ 22 เมษายน พ.ศ. 2559 เป็นฝ่ายชนะน็อก จอร์จ ลูโมลี ในยกที่ 3 ที่อำเภอเหล่าเสือโก้ก จังหวัดอุบลราชธานี
เรือนพะยอม

เรือนพะยอม เป็นละครโทรทัศน์แนว ระทึกขวัญ จากบทประพันธ์ของ รอมแพง เจ้าของผลงาน บุพเพสันนิวาส, คีตโลกา ถูกนำมาสร้างเป็นละครโทรทัศน์ครั้งแรกทาง สถานีโทรทัศน์สีกองทัพบกช่อง 7 ผลิตโดย บริษัท ป๊าสั่ง ย่าสอน จำกัด เขียนบทโทรทัศน์โดย เริงใจ กำกับการแสดงโดย รฤกฤกษ์ กัลย์จาฤก นำแสดงโดย คามิลล่า กิตติวัฒน์, ธาวิน เยาวพลกุล, กรรณาภรณ์ พวงทอง, ณัฐชา นวลแจ่ม, วาทิต โสภา และนักแสดงมากฝีมืออีกคับคั่ง ออกอากาศทุกวันจันทร์ - อังคาร เวลา 20.30 น.-22.40 น. ทางช่อง 7 สี เริ่มวันจันทร์ที่ 5 มิถุนายน พ.ศ. 2560–วันจันทร์ที่ 24 กรกฎาคม พ.ศ. 2560 
เรื่องย่อ.
เรื่องราวของสองหนุ่มสาวที่มีเหตุให้ต้องผิดหวังในรักจากอดีตชาติ เขาและเธอได้กลับมาพบกันอีกครั้ง ณ สถานที่แห่งรักเพื่อเริ่มต้นสานสัมพันธ์ครั้งใหม่ แต่กลับต้องเผชิญกับวิญญาณลึกลับที่มีปมในใจและความอาฆาตจากหญิงสาวที่หมายปองในตัวชายหนุ่มอยู่ ทั้งคู่จึงต้องทำทุกวิถีทางเพื่อรักษารักครั้งนี้ไว้ไม่ให้เหตุการณ์ซ้ำรอยเดิม แฝงแง่คิดที่ว่าการเสียสละและความเชื่อใจคือบทพิสูจน์รักแท้
แม้ไม่อยากเชื่อ แต่ทุกอย่างก็ทำให้วฤกษ์เชื่อว่า หัวใจของเขาและเธอเป็นของกันและกันมาตั้งแต่อดีตชาต คำสัญญาและสัตย์สาบานที่หัวใจของเขาจะมั่นคงต่อรักเธอ เป็นความสัมพันธ์ที่ทำให้เขาและเธอได้กลับมาเจอกันใหม่อีกครั้ง หากคราวนี้เขาจะไม่มีวันพรากจากเธออีกต่อไป ความเจ็บปวดครั้งเดียวก็เกินพอแล้ว เมื่อเธอคือหัวใจของเขา เขาจะปกป้องและรักเธอด้วยหัวใจรักของเขาทั้งหมด
ไมค์ สกรอย

ไมค์ สกรอย (14 สิงหาคม ค.ศ. 1978 –) เป็นทั้งผู้ฝึกสอนมวยไทย และนักกีฬาฮอกกี้น้ำแข็งระดับอาชีพในตำแหน่งปีกซ้ายชาวแคนาดา ซึ่งปัจจุบันเป็นตัวแทนอิสระแบบไม่ผูกมัด โดยเมื่อเร็ว ๆ นี้ สกรอยได้เป็นสมาชิกของทีมออร์แลนโดโซลาร์แบรส์ในศึกอีซีเอชแอล ซึ่งเป็นทีมที่ 28 ที่เขาได้เข้าร่วมในระดับอาชีพ
ชื่อธาตุที่เป็นระบบ

ชื่อธาตุที่เป็นระบบ  เป็นชื่อชั่วคราวสำหรับธาตุที่เพิ่งสังเคราะห์ได้หรือยังสังเคราะห์ไม่ได้ โดยสัญลักษณ์ธาตุได้จากชื่อที่เป็นระบบ เนื่องจากบางครั้งการตั้งชื่อธาตุนำไปสู่ปัญหาที่เกี่ยวพันกับทางการเมือง ทำให้สหภาพเคมีบริสุทธิ์และเคมีประยุกต์ระหว่างประเทศ (IUPAC) ต้องสร้างระเบียบในการตั้งชื่อและสัญลักษณ์ธาตุชั่วคราวที่เป็นกลาง โดยได้จากเลขอะตอมแต่ละตัวของธาตุนั้น ๆ โดยชื่อเลขแต่ละตัวอาจใช้รากศัพท์ภาษาละตินหรือภาษากรีกเพื่อหลีกเลี่ยงความใกล้เคียงกัน เช่น เลข 5 ใช้รากศัพท์ภาษากรีก "เพนท์" (pent) แทนรากศัพท์ภาษาละติน "ควินท์" (quint) เพื่อไม่ให้สับสนกับ "ควอด" (quad) ซึ่งหมายถึงเลข 4 และมีกฎในการลดทอนตัวอักษร 2 ข้อคือ
ชื่อธาตุที่เป็นระบบจะต่อท้ายด้วย "-ium" เสมอ ดังนั้นธาตุที่ 117 ที่อยู่ในหมู่แฮโลเจน (ชื่อธาตุต่อท้ายด้วย -ine) และธาตุที่ 118 ที่อยู่ในหมู่แก๊สมีสกุล (ชื่อธาตุส่วนใหญ่ต่อท้ายด้วย -on) จะใช้ ununseptium และ ununoctium ไม่ใช้ ununseptine และ ununocton (ปัจจุบันธาตุที่ 117 และ 118 ชื่อเทนเนสซีนและออกาเนสซอนตามลำดับ)
สัญลักษณ์ธาตุได้จากตัวแรกของชื่อเลขแต่ละตัว โดยให้ตัวแรกสุดเป็นตัวพิมพ์ใหญ่ เช่น ธาตุที่ 119 (ununennium) สัญลักษณ์ธาตุคือ Uue
ในปี ค.ศ. 2016 ทุกธาตุที่มีเลขอะตอมถึง 118 มีชื่อและสัญลักษณ์ธาตุอย่างเป็นทางการแล้ว ดังนั้นชื่อธาตุที่เป็นระบบจะใช้กับธาตุที่ 119 และต่อ ๆ ไป
คูโจ โยริตสึงุ

คูโจ โยริตสึงุ (17 ธันวาคม ค.ศ. 1239 – 14 ตุลาคม ค.ศ. 1256; ดำรงตำแหน่ง ค.ศ. 1244–1252) โชกุนคนที่ 5 แห่ง รัฐบาลโชกุนคามากูระ ดำรงตำแหน่งระหว่างปี พ.ศ. 1787 - พ.ศ. 1795 
คุโจ โยริตสึงุเกิดเมื่อวันที่ 14 ตุลาคม พ.ศ. 1782 ที่ คามากูระ เป็นบุตรชายของคูโจ โยริตสึเนะ โชกุนคนที่ 4
มเหนทรบรรพต

มเหนทรบรรพต ("มเหนฺทฺรบรฺวต" ; "มเหนฺทฺรปรฺวต" ; อักษรโรมัน: Mahendraparvata) เป็นเมืองโบราณสมัยจักรวรรดิเขมร ตั้งอยู่ในประเทศกัมพูชาปัจจุบัน
เป็นที่รับรู้กันมาหลายทศวรรษแล้วว่า เมืองนี้มีอยู่ แต่อยู่ที่ใดไม่แน่ชัด เพราะเนื้อที่ส่วนใหญ่กลายเป็นป่ารกร้างและจมอยู่ใต้ดิน กระทั่งคณะนักโบราณคดี ซึ่งมีฌ็อง-บัปติสต์ เชอว็องส์ (Jean-Baptiste Chevance) กับเดเมียน เอวันส์ (Damian Evans) เป็นหัวหน้า ใช้เลเซอร์สแกนหาทางอากาศจนพบใน ค.ศ. 2012 และเริ่มขุดค้นเรื่อยมา
ศัพทมูล.
ชื่อ "มเหนทรบรรพต" มาจากภาษาสันสกฤต แปลว่า "ภูเขาขององค์อินทร์ผู้ยิ่งใหญ่" เป็นชื่อหนึ่งของพนมกุเลน (ភ្នំគូលេន "ภฺนํคูเลน" "ภูเขาลิ้นจี่") ศาสนสถานบนยอดเขาซึ่งใช้อภิเษกพระเจ้าชัยวรมันที่ 2 ขึ้นเป็นพระเจ้าจักรพรรดิเมื่อ ค.ศ. 802 ชื่อ "มเหนทรบรรพต" นี้ปรากฏในจารึกหลายหลักจากสมัยพระนครซึ่งพบที่ปราสาทอกยม (ប្រាសាទអកយំ "บฺราสาทอกยํ" )
ที่ตั้ง.
เมืองมเหนทรบรรพตตั้งอยู่บนเนินภูเขาพนมกุเลนในจังหวัดเสียมราฐ ห่างนครวัดไปทางเหนือ และห่างตัวจังหวัดเสียมราฐไปทางเหนือ 
การขุดค้น.
ฌ็อง-บาติสต์ เชอว็องซ์ จากมูลนิธิโบราณคดีและการพัฒนาแห่งลอนดอน (London's Archaeology and Development Foundation) กับเดเมียน เอวันส์ จากมหาวิทยาลัยซิดนีย์ (University of Sydney) ร่วมกับนำคณะผู้เชี่ยวชาญขุดค้นหาเมืองมเหนทรบรรพตมานานหลายปี จน ค.ศ. 2012 คณะดังกล่าวใช้วิทยาการไลดาร์ (Lidar) คือ ใช้เลเซอร์ติดตั้งบนเฮลิคอปเตอร์ออกบินสแกนทั่วพื้นที่พนมกุเลนเป็นเวลาเจ็ดวัน จนพบที่ตั้งเมืองมเหนทรบรรพต ซึ่งสอดคล้องกับการวิจัยภาคพื้นดินที่นักโบราณคดีหลายคนเคยทำไว้
คณะผู้เชี่ยวชาญจึงขุดค้นจนพบรางน้ำและแอ่งน้ำของเมือง โดยใช้จักรยานยนต์ออกตรวจค้นจนพบจุดเริ่มขุด แต่ต้องเสี่ยงกับระเบิดที่ฝังไว้ในดินตั้งแต่ช่วงสงคราม คณะขุดค้นยังพบศาสนสถาน 5 แห่ง แล้วใช้ลีดาร์ตรวจจนพบศาสนสถานอีก 30 แห่ง ร่องรอยถนนที่เชื่อมโยงกันอย่างอลังการ เขื่อน และสระน้ำ เดเมียน เอวันส์ ยังกล่าวว่า งานครั้งนี้ทำให้ได้ทฤษฎีว่า ปัญหาการบริหารจัดการน้ำทำให้จักรวรรดิเขมรล่มสลายในที่สุด
ประวัติ.
คณะนักโบราณคดีของฌ็อง-บาติสต์ เชอว็องซ์ ประมาณว่า เมืองมเหนทรบรรพตกำเนิดขึ้นใน ค.ศ. 802 ฉะนั้น เมืองมเหนทรบรรพตจึงเก่ากว่านครวัดราว 350 ปี
เมืองมเหนทรบรรพตตั้งขึ้นในรัชกาลพระเจ้าชัยวรมันที่ 2 ผู้สถาปนาจักรวรรดิเขมร และรับการอภิเษกเป็นพระเจ้าจักรพรรดิ ณ พนมกุเลน ภูเขาอันเป็นที่ตั้งเมืองมเหนทรบรรพต#เปลี่ยนทาง 
พระเจ้าชัยวรมันที่ 2 ตั้งเมืองมเหนทรบรรพตนี้ขึ้นเพื่อป็นราชสำนักหนึ่งในสามแห่งของพระองค์ อีกสองแห่งคือ อมเรนทรปุระ (អមរេន្ទ្របុរៈ "อมเรนฺทฺรบุระ̤" "เมืองพระอินทร์") และหริหราลัย (ហរិហរាល័យ "หริหราลัย" "เมืองพระหริหระ")
กาลิช

กาลิช  เป็นเมืองทางตะวันออกเฉียงใต้ของประเทศโปแลนด์ อยู่ในเขตจังหวัดวีแยลกอปอลสกา มีเนื้อที่ 69.42 ตารางกิโลเมตร ในปี ค.ศ 2014 มีประชากร 103,738 คน 
ในปี ค.ศ. 1975 หลังจากแอดวาร์ต กีแยแร็กได้ปฏิรูปการปกครองท้องถิ่น เมืองกาลิชได้กลายเป็นเมืองหลักของจังหวัดกาลิช และจังหวัดได้ถูกยกเลิกในปี ค.ศ. 1998 
ในปี ค.ศ. 1992 กาลิชกลายเป็นที่ตั้งของมุขมณฑลเฉพาะกิจการของคริสตจักรคาทอลิกและกาลิช
เอลปิดิโอ กีริโน

เอลปิดิโอ ริเวรา กีริโน (16 พฤศจิกายน พ.ศ. 2433 - 29 กุมภาพันธ์ พ.ศ. 2499) เป็นนักการเมืองฟิลิปปินส์เชื้อสายอิโลกาโน และเป็นประธานาธิบดีคนที่ 6 แห่งสาธารณรัฐฟิลิปปินส์ดำรงตำแหน่งตั้งแต่ 17 เมษายน พ.ศ. 2491 ถึง 30 ธันวาคม พ.ศ. 2496
เขาเป็นทนายความโดยอาชีพ ต่อมากีรีโนได้เข้ามาเล่นการเมืองเมื่อเขาได้รับเลือกตั้งเป็นผู้แทนของอิโลคอสซูตั้งแต่พ.ศ. 2462 ถึงพ.ศ. 2468 เขาได้รับเลือกให้เป็นสมาชิกวุฒิสภา พ.ศ. 2468 2474 ในปีพ.ศ. 2477 เขาก็กลายเป็นสมาชิกคนหนึ่งของคณะกรรมการเอกราชของฟิลิปปินส์ที่ถูกส่งไปยังกรุงวอชิงตันดีซีซึ่งรักษาแนวทางของรัฐบัญญัติไทดิงส์–แม็กดัฟฟีในรัฐสภาแห่งสหรัฐอเมริกัน ในปีพ.ศ. 2478 นอกจากนี้เขายังได้รับเลือกให้ร่างรัฐธรรมนูญพ.ศ. 2478 สำหรับที่รัฐจัดตั้งขึ้นใหม่เครือจักรภพ ในรัฐบาลใหม่เขาทำหน้าที่เป็นรัฐมนตรีว่าการกระทรวงมหาดไทยและการคลังภายใต้คณะรัฐมนตรีของประธานาธิบดีมานูเอล เกซอน
หลังจากสงครามโลกครั้งที่สองกีรีโนได้รับเลือกเป็นรองประธานาธิบดีในการเลือกตั้งพ.ศ. 2489 เป็นการดำรงตำแหน่งครั้งที่สองและครั้งสุดท้ายในเครือจักรภพและเป็นครั้งแรกสำหรับสาธารณรัฐที่สาม หลังจากการเสียชีวิตของผู้ดำรงตำแหน่งประธานาธิบดีมานูเอล โรซาส ในปีพ.ศ. 2491 เขาได้ดำรงตำแหน่งเป็นประธานาธิบดี เขาได้รับตำแหน่งประธานาธิบดีหลังจากพรรคเสรีนิยมชนะพรรคนาซิโอนาลิสตาของรองประธานาธิบดีและอดีตประธานาธิบดีโฮเซ ลอเรลและพรรคไลเบอราลิสตาของอดีตประธานวุฒิสภาโฮเซ อเวลิโน
รัฐบาลของกีรีโนเริ่มถูกท้าทายโดยขบวนการฮุกบาลาฮับ กีรีโนสมัครชิงตำแหน่งประธานาธิบดีอีกครั้งในการเลือกตั้งประธานาธิบดีพ.ศ. 2496 แต่พ่ายแพ้พรรคนาซิโอนาลิสตาของรามอน แมกไซไซ
ระยะหลังเขาออกไปพักที่บ้านของเขาในเกซอนซิตี ซึ่งเขาเสียชีวิตจากอาการหัวใจวายเมื่อวันที่ 29 กุมภาพันธ์ พ.ศ. 2499
กอญิน

กอญิน  เป็นเมืองทางตอนกลางของประเทศโปแลนด์บนแม่น้ำวาร์ตา อยู่ในเขตจังหวัดวีแยลกอปอลสกาและมีเมืองหลักคือเทศมณฑลกอญิน ก่อนในปี ค.ศ. 1999 เมืองนี้ได้เป็นเมืองหลักของจังหวัดกอญิน (ค.ศ. 1975 - ค.ศ. 1998) ในปี ค.ศ 2006 มีประชากร 80,618 คน และมีเนื้อที่ 82 ตารางกิโลเมตร
ในช่วงสงครามเมืองกอญินเป็นส่วนหนึ่งของดินแดนที่ถูกยึดครองโดยนาซีเยอรมนี
เฟรเดอริก รอบินสัน ไวเคานต์โกดริช

เฟรเดอริก จอห์น รอบินสัน เอิร์ลแห่งริพอน  หรือบรรดาศักดิ์เดิมซึ่งเป็นที่รู้จักมากที่สุดคือ ไวเคานต์โกดริช (Viscount Goderich) เป็นนักการเมืองและรัฐบุรุษชาวอังกฤษ เคยดำรงตำแหน่งเป็นเสนาบดีพระคลังระหว่างปี ค.ศ. 1823 ถึง ค.ศ. 1827 และเมื่อนายกรัฐมนตรีจอร์จ แคนนิง ถึงแก่อสัญกรรมในปี ค.ศ. 1827 ไวเคานต์โกดริชก็ได้สืบทอดตำแหน่งต่อจากเขา อย่างไรก็ตามโกดริชไม่สามารถควบคุมเสียงในสภาได้ทั้งจากพรรคทอรีและพรรควิก ทำให้เขาตัดสินใจลาออกหลังดำรงตำแหน่งได้ 144 วัน
ตี๋ใหญ่ (ละครโทรทัศน์)

ตี๋ใหญ่ เป็นละครโทรทัศน์ที่ได้รับแรงบันดาลใจมาจากชีวิตของตี๋ใหญ่ผู้ที่มีอิทธิพลในการก่ออาชญากรรม โดยนำมาสร้างเป็นละครโทรทัศน์มาแล้ว 5 ครั้ง 
ครั้งแรกเมื่อปี พ.ศ. 2528 โดยบริษัท กันตนา จำกัด จากบทประพันธ์และบทโทรทัศน์ของ วิลาสินี ผู้จัดละครและกำกับการแสดงโดย ชูศักดิ์ สุธีรธรรม นำแสดงโดย ฉัตรชัย เปล่งพานิช, ฐาปกรณ์ ดิษยนันทน์, รสริน จันทรา , ยอดสร้อย โกมารชุน ออกอากาศทุกเสาร์-อาทิตย์ เวลา 15.30 - 16.30 น. ทางสถานีวิทยุโทรทัศน์กองทัพบกช่อง 5
ครั้งที่ 2 ในปี พ.ศ. 2542 สร้างโดยบริษัท อาร์เอส จำกัด จากบทประพันธ์ของ พลตำรวจโท สมเกียรติ พ่วงทรัพย์ และบทโทรทัศน์ ส.ศรีภักดี ผู้จัดละครและกำกับการแสดงโดย นพดล มงคลพันธ์ นำแสดงโดย ศรราม เทพพิทักษ์, ธีรพงศ์ เหลียวรักวงศ์, อุบลวรรณ บุญรอด , วาสิฏฐี ศรีโลฟุ้ง ออกอากาศทุกศุกร์-อาทิตย์ เวลา 20.20 - 22.20 น. ทางสถานีวิทยุโทรทัศน์ไทยทีวีสีช่อง 3 
และครั้งที่ 3 ในปี พ.ศ. 2559 สร้างโดยบริษัท เอ็กแซ็กท์- ซีเนริโอ จำกัด จากบทประพันธ์ของ วสันต์ วิษุวัติ และบทโทรทัศน์ ทองคำ ผู้จัดละครและกำกับการแสดงโดย คฑาเทพ ไทยวานิช ได้นำมาดัดแปลงเรื่องให้เป็นเรื่องใหม่ในชื่อเรื่อง เพชฌฆาตดาวโจร กำกับการแสดงโดย นำแสดงโดย ภาคิน คำวิลัยศักดิ์, รัชวิน วงศ์วิริยะ, ศักดิ์สิทธิ์ แท่งทอง, กุลณัฐ ปรียะวัฒน์ โดยออกอากาศทุกพุธ-พฤหัสบดี เวลา 20.30 - 22.00 น. ทางช่องวัน 31 
และครั้งที่ 4 ในปี พ.ศ. 2559 สร้างโดย บริษัท กลมกล่อม โปรดักชั่น จำกัด จากบทประพันธ์ของ นพชัย ชัยนาม และบทโทรทัศน์ พิง ลำพระเพลิง, ปีเตอร์-นพชัย ชัยนาม, จิรสุดา แสงคำ ได้นำมาดัดแปลงเรื่องให้เป็นเรื่องใหม่ในชื่อเรื่อง ตี๋ใหญ่ ดับ ดาว โจร ซึ่งก็เป็นเรื่องที่ดัดแปลงอีกเช่นกัน และออกฉายก่อนเรื่องเพชฌฆาตดาวโจร กำกับการแสดงโดย นพชัย ชัยนาม นำแสดงโดย สมชาย เข็มกลัด, กรกมล เจริญชัย , รัชชานนท์ เรือนเพ็ชร์, พชรณมณ นนทภา, อนุวัฒน์ นิวาตวงศ์ โดยออกอากาศทุกจันทร์-อังคาร เวลา 20.30 - 21.30 น. ทางช่องโมโน 29
นักแสดงนำ พ.ศ. 2528.
พ.ศ. 2528.
<br>ผลิตโดย : กันตนา
<br> บทประพันธ์ : วิลาสินี 
<br> บทโทรทัศน์ : วิลาสินี
<br>กำกับการแสดง : ชูศักดิ์ สุธีรธรรม
<br>ออกอากาศทาง ช่อง 5
<br>เริ่มตอนแรก : 23 กุมภาพันธ์ พ.ศ. 2528–5 พฤษภาคม พ.ศ. 2528
นักแสดงนำ พ.ศ. 2542.
พ.ศ. 2542.
<br>ผลิตโดย : อาร์เอส
<br> บทประพันธ์ : พลตำรวจโท สมเกียรติ พ่วงทรัพย์ 
<br> บทโทรทัศน์ : ส. ศรีภักดี
<br>กำกับการแสดง : นพดล มงคลพันธ์
<br>ออกอากาศทาง ช่อง 3
<br>เริ่มตอนแรก : 1 ตุลาคม พ.ศ. 2542 -20 พฤศจิกายน พ.ศ. 2542
นักแสดงนำ พ.ศ. 2559.
พ.ศ. 2559.
<br>ผลิตโดย : บริษัท เอ็กแซ็กท์- ซีเนริโอ จำกัด และ บริษัท กู๊ดซีนส์ จำกัด
<br> บทประพันธ์ : วสันต์ วิษุวัติ
<br> บทโทรทัศน์ : ทองคำ
<br>กำกับการแสดง : คฑาเทพ ไทยวานิช
<br>ออกอากาศทาง ช่องวัน 31
<br>เริ่มตอนแรก : 12 พฤษภาคม พ.ศ. 2559–6 กรกฎาคม พ.ศ. 2559
พ.ศ. 2559.
<br>ผลิตโดย : บริษัท กลมกล่อม โปรดักชั่น จำกัด
<br> บทประพันธ์ : นพชัย ชัยนาม
<br> บทโทรทัศน์ : พิง ลำพระเพลิง, ปีเตอร์-นพชัย ชัยนาม, จิรสุดา แสงคำ
<br>กำกับการแสดง : นพชัย ชัยนาม
<br>ออกอากาศทาง : ช่องโมโน 29
<br>เริ่มตอนแรก : 26 มกราคม พ.ศ. 2559–7 มีนาคม พ.ศ. 2559 
นักแสดงนำ พ.ศ. 2561.
พ.ศ. 2561.
<br>ผลิตโดย : บริษัท ป๊าสั่งย่าสอน จำกัด
<br>บทประพันธ์ : พันตำรวจเอก บรรดล ตัณฑไพบูลย์
<br>บทโทรทัศน์ : จรูญพร ปรปักษ์ประลัย
<br>กำกับการแสดง : รฤกฤกษ์ กัลย์จาฤก
<br>ออกอากาศทาง : ช่อง 7 HD
<br>เริ่มตอนแรก : 
17 มกราคม พ.ศ. 2561- 8 มีนาคม พ.ศ. 2561
เพลงประกอบละคร.
กอล์ฟ ฟักกลิ้งฮีโร่
ปีร์กีร์ ปียาร์ตนาซอน

ปีร์กีร์ ปียาร์ตนาซอน (เกิดเมื่อวันที่ 27 พฤษภาคม ค.ศ. 1988) เป็นนักฟุตบอลอาชีพชาวไอซ์แลนด์ ปัจจุบันเล่นในตำแหน่งกองกลางให้กับ[[สโมสรฟุตบอลแอสตันวิลลา ใน[[ลีกแชมเปียนชิป]] และ [[ฟุตบอลทีมชาติไอซ์แลนด์]]
ในบ้านเกิดเขามีชื่อเล่นว่า ทอร์
ฟุตบอลทีมชาติฮังการี

ฟุตบอลทีมชาติฮังการี (ฮังการี: "Magyar labdarúgó-válogatott") เป็นทีมฟุตบอลตัวแทนทีมชาติจากประเทศฮังการี ประเทศในแถบยุโรปกลาง ปัจจุบันอยู่ในความดูแลของสหพันธ์ฟุตบอลฮังการี
ประวัติ.
สหพันธ์ฟุตบอลฮังการีก่อตั้งในปี ค.ศ. 1901 ในจักรวรรดิออสเตรีย-ฮังการี ซึ่งฮังการีเคยเป็นชาติที่มีประวัติยิ่งใหญ่ในวงการฟุตบอลระดับโลก โดยเป็นถึงรองแชมป์โลก 2 ครั้ง ในฟุตบอลโลก 1938 และฟุตบอลโลก 1954 และได้ที่ 3 ในฟุตบอลชิงแชมป์แห่งชาติยุโรป 1964 รวมถึงได้เหรียญทอง, เหรียญเงิน และเหรียญทองแดง ในฟุตบอลชายของโอลิมปิกหลายต่อหลายครั้ง โดยมีแฟแร็นตส์ ปุชกาช เป็นผู้เล่นที่โดดเด่นมีชื่อเสียงมากในระดับโลก จนอาจถือได้เป็นระดับตำนานคนหนึ่งเทียบเท่ากับเปเล่ 
ปัจจุบัน ฮังการีได้ห่างหายจากการแข่งขันระดับโลกไปนาน รวมถึงนักฟุตบอลของฮังการีเองก็ไม่ปรากฏชื่อเสียงเหมือนเดิม ในฟุตบอลชิงแชมป์แห่งชาติยุโรป 2016 ฮังการีได้ผ่านเข้ามาในรอบสุดท้ายได้สำเร็จ นับว่าเป็นครั้งแรกในรอบ 44 ปี สำหรับการแข่งขันในระดับโลก นับตั้งแต่ฟุตบอลชิงแชมป์แห่งชาติยุโรป 1972 โดยเข้ารอบสุดท้ายได้ด้วยการคัดเลือกเอาชนะนอร์เวย์ไป 2–1 (รวมผล 2 นัด ชนะ 3–1) โดยฮังการีอยู่ในกลุ่มเอฟร่วมกับโปรตุเกส, ออสเตรีย และไอซ์แลนด์ และผลการแข่งขันนัดแรก ฮังการีก็สามารถเอาชนะออสเตรียไปได้ 0–2
รายชื่อผู้เล่น.
รายชื่อผู้เล่น 26 คน ที่เข้าร่วมแข่งขันฟุตบอลชิงแชมป์แห่งชาติยุโรป 2024 ที่ประเทศเยอรมนี
ฟรานซิส เจฟเฟอส์

ฟรานซิส เจฟเฟอส์  อดีตนักฟุตบอลอาชีพชาวอังกฤษในตำแหน่งกองหน้า เคยมีชื่อเสียงโด่งดังกับเอฟเวอร์ตัน และอาร์เซนอล ในพรีเมียร์ลีก
เจฟเฟอส์ เกิดเมื่อวันที่ 25 มกราคม ค.ศ. 1981 ที่เมืองลิเวอร์พูล ประเทศอังกฤษ เริ่มต้นการเป็นนักฟุตบอลจากการเป็นผู้เล่นของเอฟเวอร์ตัน สโมสรประจำเมืองลิเวอร์พูล สร้างชื่อขึ้นมาจากการเป็นผู้เล่นดาวรุ่งที่มีความรวดเร็วและสัญชาตญาณการทำประตูของกองหน้าอย่างครบถ้วน จนได้รับฉายาว่า "จิ้งจอกแดนหน้า" (Fox in the Box) และถูกนำไปเปรียบเทียบกับไมเคิล โอเวน กองหน้าของลิเวอร์พูล สโมสรคู่ปรับร่วมเมืองของเอฟเวอร์ตัน ด้วยความเป็นกองหน้าดาวรุ่งเหมือนกัน โดยได้ลงเล่นให้กับเอฟเวอร์ตตันชุดใหญ่ ในวันเปิดกล่องของขวัญ ค.ศ. 1997 พบกับแมนเชสเตอร์ยูไนเต็ด ขณะที่มีอายุเพียง 16 ปี
ในฤดูกาล 2011–12 เจฟเฟอส์ได้ขอย้ายไปยังอาร์เซนอล ด้วยการทำผลงานได้เข้าตาอาร์แซน แวงแกร์ ผู้จัดการของอาร์เซนอล ด้วยค่าตัว 8 ล้านปอนด์ (ประมาณ 400 ล้านบาท) แต่ทว่ากลับไม่ประสบความสำเร็จ และถูกมองว่าเป็นหนึ่งในการซื้อตัวที่ล้มเหลวของแวงแกร์ แต่เจฟเฟอส์ก็เป็นแรงบันดาลใจให้กับเวย์น รูนีย์ อีกหนึ่งกองหน้าของเอฟเวอร์ตันที่ต่อมากลายมาเป็นผู้เล่นที่มีชื่อเสียงโด่งดังระดับโลก
หลังจากนั้น เจฟเฟอส์ก็ได้ถูกยืมตัวไปเล่นในเอฟเวอร์ตันอีกครั้ง และถูกยืมตัวจนถึงขายตัวออกไปในหลายสโมสรในระดับที่ต่ำลง พร้อมกับชื่อเสียงก็ค่อย ๆ ลดลง รวมถึงการได้ย้ายไปสู่สโมสรอื่นนอกประเทศอังกฤษด้วย 
ในระดับทีมชาติ เจฟเฟอส์เคยติดทีมชาติอังกฤษชุดเยาวชนอายุไม่เกิน 21 ปี ด้วยการทำประตูไปทั้งสิ้น 13 ประตู จาก 16 ครั้งที่ได้ลงเล่น และติดทีมชาติชุดใหญ่ ในนัดกระชับมิตรกับออสเตรเลีย ณ สนามอัปตันพาร์ก ของเวสต์แฮมยูไนเต็ด ซึ่งเจฟเฟอส์ทำประตูได้หนึ่งประตู
วงศ์ปลายอดจาก

วงศ์ปลายอดจาก  วงศ์ของปลากระดูกแข็งทะเลวงศ์หนึ่ง ใช้ชื่อวิทยาศาสตร์ว่า Muraenesocidae
จัดเป็นปลาไหลแท้อีกจำพวกหนึ่ง เป็นปลาไหลขนาดใหญ่ มีลักษณะเด่น คือ ลําตัวยาวทรงกระบอก ส่วนหางแบนข้าง ไม่มีเกล็ด ปากกว้าง จะงอยปากบนยาวลํ้ากรามล่าง ฟันแหลมคมแข็งแรง ครีบอกใหญ่ พื้นลําตัวและครีบสีนํ้าตาลอ่อนปนเหลืองหรือคลํ้า ด้านท้องสีขาว ขอบครีบหลัง, ครีบก้น และครีบหางสีดํา ตากลมโตมีขนาดใหญ่ มีความยาวได้ถึง 1.5 เมตร 
พบกระจายพันธุ์ในทะเลเขตร้อนและกึ่งเขตร้อน บางชนิดอาจพบได้ตามแหล่งน้ำกร่อย เช่น ปากแม่น้ำหรือป่าชายเลน เช่น ปลายอดจากปากสั้น ("Congresox talabon") และปลายอดจากปากยาว ("C. talabonoides") นิยมนำมาปรุงเป็นอาหาร
การจำแนก.
แบ่งออกได้เป็น 5 สกุล
วิลสัน เบนต์ลีย์

วิลสัน อัลวิน "สโนว์เฟลก" เบนต์ลีย์ (7 กุมภาพันธ์ ค.ศ. 1865 – 23 ธันวาคม ค.ศ. 1931) เป็นช่างภาพชาวอเมริกัน เป็นหนึ่งในช่างภาพคนแรก ๆ ที่ถ่ายภาพเกล็ดหิมะ เบนต์ลีย์เกิดที่เมืองเจอริโค รัฐเวอร์มอนต์ เขาสนใจผลึกน้ำแข็งมาตั้งแต่สมัยเป็นวัยรุ่นและทดลองติดกล้องเข้ากับกล้องจุลทรรศน์ วิธีนี้ทำให้เบนต์ลีย์สามารถถ่ายภาพเกล็ดหิมะภาพแรกได้ในปี ค.ศ. 1885 ตลอดชีวิต เบนต์ลีย์ถ่ายภาพเกล็ดหิมะมากกว่า 5,000 ภาพ งานของเขาได้รับความสนใจในช่วงปลายศตวรรษที่ 19 หลังตีพิมพ์ในนิตยสารของเฮนรี คร็อกเกอร์และได้รับการตีพิมพ์ในนิตยสารที่มีชื่อหลายฉบับ เช่น "เนชันแนล จีโอกราฟิก", "เนเจอร์", "ปอปูลาร์ไซแอนส์" และ "ไซแอนทิฟิกอเมริกัน" และสถานศึกษาหลายแห่งขอภาพของเขาไปศึกษา
ในปี ค.ศ. 1931 เบนต์ลีย์ร่วมงานกับวิลเลียม แจ็กสัน ฮัมฟรีส์จากสำนักงานอุตุนิยมวิทยาสหรัฐ ตีพิมพ์ "Snow Crystals" หนังสือภาพเกล็ดหิมะ 2,500 ภาพ เบนต์ลีย์เสียชีวิตในปีเดียวกันด้วยโรคปอดบวม
ตาฮีตี (วงดนตรีเกาหลีใต้)

ตาฮีตี (บางครั้งอาจสะกด: TAHITI) วงดนตรีแนวเกิร์ลกรุปสัญชาติเกาหลีใต้
ตาฮีตี เปิดตัวในปี ค.ศ. 2012 ด้วยซิงเกิล "Tonight" กลุ่มแฟนคลับเรียกว่า "แบล็กเพิร์ล" ตาฮีตีได้ยุบวงในภายที่สุดในวันที่ 26 ธันวาคม ค.ศ. 2018 เนื่องจากสมาชิกทั้งหมดไม่ต่อสัญญา
ประวัติ.
ก่อนเปิดตัว.
ตาฮีตีเปิดตัวครั้งแรกในรายการเรียลิตี "Ta-dah! It's TAHITI" เริ่มออกอากาศในวันที่ 14 เมษายน ค.ศ. 2012 และได้ออกโทรทัศน์ทางสถานีในประเทศเกาหลีใต้, จีน, ญี่ปุ่น, ไต้หวัน, มาเลเซีย, อินโดนีเซีย, ฟิลิปปินส์และสิงคโปร์
ในตอนจบของ "Ta-Dah! It's TAHITI" ก็ประกาศว่าอาริและฮานฮีออกจากวงและสมาชิกใหม่ที่เข้ามาคือ ยี-อึน และ ดา-ซอม
2012.
วันที่ 23 กรกฎาคม ตาฮีตีเปิดตัวซิงเกิล "Tonight" และเริ่มโปรโมทรายการโชว์ต่าง ๆ ในวันที่ 25 กรกฎาคม ในรายการโชว์แชมเปียน ในเดือนตุลาคม ตาฮีตีปล่อยทีเซอร์และภาพคอนเซปต์ "Hasta Leugo" ซึ่งทั้ง ดา-ซอม, ยี-อึน และ อีเจ ไม่ได้อยูในวง และมีสมาชิกเข้ามาแทนคือ เอริ, มิซู และ จินฮี วันที่ 31 ตุลาคม ได้ปล่อยซิงเกิล "Hasta Leugo" และตามมาด้วยซิงเกิล "Pretty Face" ในวันที่ 2 ธันวาคม 
2013.
19 มกราคม ตาฮีตีได้ร่วมงาน the SM Mall of Asia Open Grounds in the Philippines ร่วมกับ เกิลส์เจเนอเรชัน, เอ็กโซ, ยู-คิส, อินฟินิต และเทสตี้ เป็นเวทีแรกของตาฮีตีในต่างประเทศ
วันที่ 11 มีนาคม ตาฮีตีได้ปล่อยเพลง "Don't Know, Don't Know" ซึ่งเป็นเพลงประกอบซีรีส์เรื่อง "You're the Best" วันที่ 23 กรกฎาคม ตาฮีตีฉลองการครบรอบหนึ่งปีของวงและออกมินิอัลบั้ม "Five Beats of Hearts" และเปิดตัวเพลง "Love Sick" ในวันที่ 25 กรกฎาคม แต่จิน-ฮีไม่ได้ร่วมโปรโมตครั้งนี้เพราะยังเด็กและเป็นคอนเซปต์ที่เซ็กซี่เกินไป ซึ่งทางวงต้องปรับเปลี่ยนท่าเต้นให้เซ็กซี่น้อยลงด้วย เพื่อที่จะได้โปรโมตทางสถานีโทรทัศน์ช่องทั่วไปที่มิใช่สถานีโทรทัศน์เคเบิลได้ 
2014.
วันที่ 4 มิถุนายน ดรีมสตาร์เอนเตอร์เทนเมนต์ประกาศว่าที่ จัง-บิน จะไม่สามารถเข้าร่วมการโปรโมตครั้งนี้เนื่องจากปัญหาสุขภาพ แต่ทางต้นสังกัดไม่ได้บอกว่าเธอลาชั่วคราวหรืออกจากวง ในวันที่ 10 มิถุนายน ตาฮีตีเปิดตัวเพลง "Oppa you're mine" ในทีเซอร์ได้มีการเปิดตัวสมาชิกใหม่อย่าง เจอรี อีกด้วย
2015.
วันที่ 4 มกราคม ตาฮีตีประกาศเปิดตัวมินิอัลบั้มชุดที่สอง "Fall Into Temptation" ครั้งนี้จัง-บินและจินไม่ได้มีส่วนร่วมในการคัมแบ็กและทวิตเตอร์ของพวกเธอยังไม่ได้เปลี่ยนคำว่าตาฮีติออก จึงไม่สามารถเดาได้ว่าพวกเธอออกจากวงหรือเปล่า และในกลางปีนั้นเองมีข่าวว่า แม่ของเอริ ได้เปิดเผยในรายการมัมอีสวอทชิง ในวันที่ 13 มิถุนายน ที่ออกอากาศทางช่องเคทีเอสว่า ลูกสาวของเธอทำงานในวงนี้มา 4 ปีแล้ว แต่ยังไม่ได้ค่าตัวแม้แต่วอนเดียว และสมาชิกของวงต้องอยู่อย่างอย่างลำบาก ทั้งหมดต้องแต่งหน้า, ทำผมหรือแต่งตัวเอง โจ๊กเพียงถ้วยเดียวต้องแบ่งกันรับประทาน 5 คน
2016.
วันที่ 23 พฤษภาคม ได้ออกซิงเกิลที่ห้า "The Secret"
สมาชิก.
ปัจุบันมีสมาชิกทั้งหมด 5 คน:
ชิน มิน-เจ (Shin Min-jae; 신민재), พัก มิ-ซู (Park Mi-so; 박미소), เจอรี (Ahn So-hyun; 안소현), ชิน จี-ซู (Shin Ji-soo; 신지수) และ เอริ (Kim Sun-young; 김선영)
อดีตสมาชิก:
ฮันฮี (Sarah Wolfgang)，อีเจ (Heo Eun-jung; 허은정), คีซี (Lee Da-som; 이다솜), ชิน ยี-อึน (신예은), ยุน จัง-บิน (윤정빈) และ จิน (Jo Jin-hae; 조진희)
อี แจ-ยุน

อี แจ-ยุน (อักษรโรมัน: Lee Jae-yoon; เกาหลี: ; 15 ธันวาคม ค.ศ. 1984 —) เป็นนักแสดงชาวเกาหลีใต้ เขาเป็นที่รู้จักในละครโทรทัศน์ เรื่อง"My Love By My Side" (ค.ศ. 2011) และ "Cruel City" (ค.ศ. 2013)
พระราชวังเยกาเจรีนา

พระราชวังเยกาเจรีนา หรือ พระราชวังแคเธอริน  เป็นพระราชวังศิลปะโรโกโก ตั้งอยู่ในเทศบาลพุชกิน ราว 30 กิโลเมตรไปทางใต้ของนครเซนต์ปีเตอส์เบิร์กในประเทศรัสเซีย เป็นพระราชวังฤดูร้อนของซาร์แห่งรัสเซีย 
พระราชวังแห่งนี้สร้างในปี ค.ศ. 1717 ในรัชสมัยของจักรพรรดินีเยกาเจรีนาที่ 1 และพระนางก็โปรดฯให้มีการขยายพระราชวังอีกในปี ค.ศ. 1733 อย่างไรก็ตามในรัชสมัยของจักรพรรดินีเอลิซาเบธ กลับไม่โปรดพระราชวังแห่งนี้ ด้วยดำริว่าพระราชวังที่สร้างขึ้นโดยพระราชมารดาของพระนางนั้น โบราณคร่ำครึและน่าอึดอัด พระนางจึงโปรดให้สถาปนิกหลวงชาวอิตาลี บาร์โธโลมีโอ ราสเตลรี รื้อพระที่นั่งหลังเก่าและแทนด้วยหลังใหม่ที่ใหญ่โตกว่าเดิมและมีศิลปะแบบโรโกโก พระที่นั่งหลังใหม่ใช้เวลาก่อสร้างราว 4 ปีจึงแล้วเสร็จ และเมื่อราสเตลรีได้ทูลเชิญพระนางมาทอดพระเนตรในวันที่ 30 กรกฎาคม ค.ศ. 1756 นั้น พระที่นั่งขนาดมโหฬารความยาวกว่า 325 เมตรก็สร้างความตื่นตะลึงไปทั้งราชสำนักและเหล่าทูตานุทูต
เป่ย์จิงฮฺวานอิ๋งหนี่

เป่ย์จิงฮฺวานอิ๋งหนี่ ("เป่ย์จิงต้อนรับเธอ") เป็นเพลงพิเศษที่แต่งขึ้นในวาระที่กรุงเป่ย์จิง สาธารณรัฐประชาชนจีน ได้เป็นเจ้าภาพจัดการแข่งขันกีฬาโอลิมปิกฤดูร้อน ในปี ค.ศ. 2008 เป็นเพลงภาษาจีนกลาง บรรจุอยู่ในอัลบัมเพลงประกอบการแข่งขันครั้งนี้
เป่ย์จิงฮฺวานอิ๋งหนี่ เผยแพร่เป็นครั้งแรกในวาระ 100 วันนับถอยหลังสู่โอลิมปิกฤดูร้อน 2008 โดยเป็นการร่วมร้องกันของหลากหลายศิลปินทั้งนักแสดง, นักร้องชาวจีนและชาวเอเชียตะวันออกมากมาย ทั้งจากจีนแผ่นดินใหญ่, ไต้หวัน, ฮ่องกง, ญี่ปุ่น, สิงคโปร์ และเกาหลีใต้
เพลงมีความยาวเกือบ 7 นาที มิวสิกวิดีโอประกอบถ่ายทำในสภานที่สำคัญหลายแห่งของกรุงเป่ย์จิง เช่น กำแพงเมืองจีน, จตุรัสเทียนอันเหมิน, พระราชวังต้องห้าม, หอสักการะฟ้า, สนามกีฬารังนก และยังแสดงให้เป็นถึงศิลปะวัฒนธรรมของชาวจีนอีกด้วย เช่น การทำว่าว, การแสดงเปลี่ยนหน้ากาก, งิ้วปักกิ่ง, ไท้เก็ก
ศิลปิน.
"(บางส่วน)"
คริสตินา กริมมี

คริสตินา วิกทอเรีย กริมมี (12 มีนาคม ค.ศ. 1994 – 11 มิถุนายน ค.ศ. 2016) เป็นนักร้องและนักแต่งเพลงชาวอเมริกัน มีชื่อเสียงจากการประกวดร้องเพลงในรายการ "เดอะวอยซ์" ทางช่องเอ็นบีซี และเพลงคัฟเวอร์จากนักร้องเพลงป็อปหลายเพลง ในเดือนมิถุนายน ค.ศ. 2011 เธอออกอีพีชุดแรกชื่อ "ไฟนด์มี" สตูดิโออัลบั้มแรกชื่อ "วิทเลิฟ" วางจำหน่ายในปี ค.ศ. 2013 อีพีชุดที่สอง "ไซด์เอ" วางจำหน่ายในปี ค.ศ. 2016
ในปี ค.ศ. 2014 กริมมีเข้าประกวดรายการ"เดอะวอยซ์"ฤดูกาลที่ 6 และได้ที่สาม แอดัม เลอวีน โค้ชของเธอ ประกาศในตอนท้ายฤดูกาลว่า ไม่ว่าผลประกวดจะเป็นอย่างไร เขาจะให้เธอเซ็นสัญญาสังกัดของเขา 222 เรเคิดส์ ลิล เวย์น ก็ยื่นข้อเสนอให้เธอเซ็นสัญญากับสังกัดของเขา ยังมันนีเอ็นเตอร์เทนเมนต์ เธอเซ็นสัญญากับไอส์แลนด์เรเคิดส์ไม่นานหลังถูกยกเลิกสัญญา
กริมมีเสียชีวิตในวันที่ 11 มิถุนายน ค.ศ. 2016 หลังจากถูกยิงในคืนก่อน การจู่โจมเกิดขึ้นหลังเธอแสดงคอนเสิร์ตในออร์แลนโด รัฐฟลอริดา
บัส โดสต์

บัส โดสต์ (เกิด: 31 พฤษภาคม ค.ศ. 1989) เป็นนักฟุตบอลอาชีพชาวดัตช์ ปัจจุบันเล่นในตำแหน่งกองหน้าของไอน์ทรัคท์ฟรังค์ฟวร์ท ในเยอรมนี และเป็นอดีตผู้เล่นทีมชาติเนเธอร์แลนด์ จัดเป็นกองหน้าที่มีรูปร่างสูงถึง 196 เซนติเมตร มีความสามารถในการเล่นลูกกลางอากาศและหาพื้นที่ยิงประตูได้ดี 
ในฤดูกาล 2015–16 หลังจากที่โดสต์ได้ย้ายมาสู่ว็อลฟส์บูร์ก 3 ปี โดสต์ได้สร้างชื่อขึ้นมาด้วยการยิงประตูไปทั้งหมด 20 ประตูจากการลงเล่นทั้งหมด 36 นัด โดยยิงประตูไปถึง 11 ลูก จากการลงเล่น 6 นัด (โดยเฉลี่ยแล้ว 1 ลูก ต่อทุก ๆ 63 นาที หรือ 1 นัด ต่อ 1 ลูกครึ่ง) และนำพาว็อลฟส์บูร์กจบฤดูกาลลงด้วยการเป็นรองแชมป์ และเป็นผู้เล่นที่ทำประตูได้มากที่สุดของทุกลีกสูงสุดของทวีปยุโรป รวมทั้งเป็นการทำลายสถิติเดิมที่คลาวดีโอ ปีซาร์โร ของบาเยิร์นมิวนิกเคยทำไว้ 4 ประตู ต่อการลงเล่น 684 นาที เมื่อฤดูกาล 2014–15 และก่อนหน้านั้นฤดูกาลเดียวก็พาว็อลฟส์บูร์กได้แชมป์เดเอ็ฟเบ-โพคาล
ในระดับทีมชาติ โดสต์ติดทีมชาติชุดใหญ่ครั้งแรกเมื่อปี ค.ศ. 2012 ในช่วงที่มีลูวี ฟัน คาล เป็นผู้จัดการทีม ในนัดกระชิบมิตรกับเบลเยียมที่สนามคิงโบดวงสเตเดียม แต่ไม่ได้ถูกส่งลงเล่น ต่อมาในนัดกระชับมิตรกับเวลส์ที่สนามคาร์ดิฟฟ์ซิตีสเตเดียม โดสต์ก็ยิงประตูแรกในนามทีมชาติได้ในนาทีที่ 32 นับเป็นลูกแรก ผลการแข่งขันเนเธอร์แลนด์ชนะไป 3–2
ในวันที่ 28 สิงหาคม ค.ศ. 2016 โดสต์ย้ายไปสู่สปอร์ติงลิสบอน ในปรีไมราลีกา ของโปตุเกส ด้วยไม่เปิดเผยค่าตัว
เอจิ อาโอนูมะ

เออิจิ โอโนะซึกะ , รู้จักกันดีในอาชีพเอจิ อาโอนูมะ, เป็นผู้อำนวยการผลิต, กำกับ และ ออกแบบวิดีโอเกมชาวญี่ปุ่น ผู้ซึ่งทำงานให้นินเทนโด เป็นผู้อำนวยการผลิต และ ผู้จัดการของเดอะเลเจนด์ออฟเซลดา.
กรกฏ ธนภัทร

กรกฏ ธนภัทร ชื่อเล่น ปลา เป็นนักแสดงชายชาวไทย ปัจจุบันมีธุรกิจส่วนตัวมีชื่อว่า Funky Villa การศึกษา คณะนิเทศศาสตร์ มหาวิทยาลัยราชภัฎสวนสุนันทา
Anorrhinus

Anorrhinus เป็นสกุลของนกจำพวกนกเงือก เป็นนกเงือกขนาดเล็ก พบกระจายพันธุ์ในป่าทึบของภูมิภาคเอเชียอาคเนย์ (รวมถึงชายแดนอินเดียและจีน) เป็นนกที่มีพฤติกรรมทางสังคมปรากฏให้เห็นและช่วยเหลือกันในกลุ่ม
การจำแนก.
จำแนกได้ 3 ชนิด โดยพบได้ในประเทศไทยทั้งหมด
พระราชวังเปเตียร์กอฟ

พระราชวังเปเตียร์กอฟ หรือ พระราชวังปีเตอร์ฮอฟ  เป็นพระราชวังในเทศบาลเปเตียร์กอฟ ในเซนต์ปีเตอส์เบิร์กของประเทศรัสเซีย สร้างขึ้นตามบัญชาของซาร์ปีเตอร์มหาราช ภายในพระราชวังประกอบด้วยพระที่นั่งหลายองค์และอุทยานหลายแห่ง ตกแต่งสถาปัตยกรรมบาโรก ด้วยความงดงามของมันทำให้มีสมญาว่าเป็น "วังแวร์ซายแห่งรัสเซีย" พระราชวังแห่งนี้และบริเวณใจกลางเมืองได้รับการขึ้นทะเบียนเป็นมรดกโลกโดยยูเนสโก ปัจจุบันเป็นหนึ่งในสถานที่ท่องเที่ยวยอดนิยมในเซนต์ปีเตอส์เบิร์ก
อะลิตเทิลเลสส์คอนเวอร์เซชั่น

อะลิตเทิลเลสส์คอนเวอร์เซชั่น  เป็นเพลงของเอลวิส เพรสลีย์ ที่ประพันธ์คำร้องโดย Mac Davis และ Billy Strange สำหรับเป็นเพลงประกอบภาพยนตร์ในปี ค.ศ. 1968 Live a Little, Love a Little 
ในปี ค.ศ. 2002 เพลงนี้ได้ถูกรีมิกซ์โดย จังกีเอกซ์แอล หลังจากที่บันทึกเสียงใหม่โดยเอลวิส เพรสลีย์ แล้วกลายเป็นเพลงฮิตไปทั่วโลก ติดชาร์ตในเก้าประเทศ และได้รับการรับรองในสิบประเทศในปี ค.ศ. 2003
เวอร์ชัน จังกีเอกซ์แอล/เจเอกซ์แอล.
ตามด้วยเพลงในปี ค.ศ. สำหรับประกอบภาพยนตร์ Ocean's Eleven "A Little Less Conversation" ถูกรีมิกซ์ใหม่โดยนักดนตรีชาวดักซ์ Tom Holkenborg หรือที่รู้จักกันดีในนามของ Junkie XL เรียบเรียงทางอิเล็กทรอนิกส์ที่เข้ากับเสียงของเอลวิส และเน้นที่เพิ่มเสียงกีต้าร์ปี 1968 เข้าไป แตร และจังหวะกลองฟังก์ 
ในสหรัฐอเมริกา เพลงนี้ติดชาร์ตอันดับที่ 50 ของ Billboard Hot 100 pop singles chart
ชาร์ต.
<templatestyles src="Col-begin/styles.css"/>
ฟุตบอลชิงแชมป์แห่งชาติยุโรป 2016 รอบแพ้คัดออก

รอบแพ้คัดออกของฟุตบอลชิงแชมป์แห่งชาติยุโรป 2016 มีกำหนดจะเริ่มต้นขึ้นในวันที่ 25 มิถุนายน ค.ศ. 2016 และจะสิ้นสุดลงในวันที่ 10 กรกฎาคม ค.ศ. 2016 โดยนัดชิงชนะเลิศจะจัดขึ้นในเขตเทศบาลแซ็ง-เดอนี ใกล้กรุงปารีส ประเทศฝรั่งเศส
"หมายเหตุ: วันและเวลาทั้งหมดตามเวลาออมแสงยุโรปกลาง "
ทีมที่ผ่านเข้ารอบ.
ทีมที่ดีที่สุดจากแต่ละกลุ่ม กลุ่มละ 2 ทีม บวกกับทีมอันดับที่ 3 ที่ดีที่สุด 4 ทีม จะได้ผ่านเข้ารอบสำหรับรอบแพ้คัดออก
<section begin=qualified />
<section end=qualified />
สายการแข่งขัน.
<section begin=bracket /><section end=bracket />
รอบ 16 ทีมสุดท้าย.
สวิตเซอร์แลนด์ พบ โปแลนด์.
<section begin=g1 /><section end=g1 />
เวลส์ พบ ไอร์แลนด์เหนือ.
<section begin=g2 /><section end=g2 />
โครเอเชีย พบ โปรตุเกส.
<section begin=g3 /><section end=g3 />
ฝรั่งเศส พบ สาธารณรัฐไอร์แลนด์.
<section begin=g4 /><section end=g4 />
เยอรมนี พบ สโลวาเกีย.
<section begin=g5 /><section end=g5 />
ฮังการี พบ เบลเยียม.
<section begin=g6 /><section end=g6 />
อิตาลี พบ สเปน.
<section begin=g7 /><section end=g7 />
อังกฤษ พบ ไอซ์แลนด์.
<section begin=g8 /><section end=g8 />
รอบ 8 ทีมสุดท้าย.
โปแลนด์ พบ โปรตุเกส.
<section begin=h1 /><section end=h1 />
เวลส์ พบ เบลเยียม.
<section begin=h2 /><section end=h2 />
เยอรมนี พบ อิตาลี.
<section begin=h3 />{{Football box
}}<section end=h3 />
ฝรั่งเศส พบ ไอซ์แลนด์.
<section begin=h4 />{{Football box
}}<section end=h4 />
รอบรองชนะเลิศ.
โปรตุเกส พบ เวลส์.
<section begin=i1 />{{Football box
}}<section end=i1 />
เยอรมนี พบ ฝรั่งเศส.
<section begin=i2 />{{Football box
}}<section end=i2 />
ไทยคม 6

ไทยคม 6  เป็นดาวเทียมสื่อสารสัญชาติไทย ผลิตโดย Orbital Sciences Corporation (ปัจจุบันคือออร์บิทัล เอทีเค) และเป็นดาวเทียมดวงที่ 6 ในกลุ่มดาวเทียมไทยคม โดยมี บริษัท ไทยคม จำกัด (มหาชน) เป็นผู้เช่าสัมปทาน และมีบริษัทสเปซเอ็กซ์ เป็นผู้ปล่อยดาวเทียม
ภาพรวม.
ดาวเทียมสื่อสารไทยคม 6 ผลิตโดย Orbital Sciences Corporation (ปัจจุบันคือออร์บิทัล เอทีเค) มีน้ำหนักราว 3,325 กิโลกรัม กำหนดอายุใช้งานไว้ประมาณ 15 ปี ซึ่งให้บริการในแถบเอเชียตะวันออกเฉียงใต้ และทวีปแอฟริกา โคจรอยู่ในวงโคจรค้างฟ้าที่ตำแหน่งบริเวณ 78.5 องศาตะวันออก ร่วมกับไทยคม 5 และไทยคม 8 มีจานรับส่งสัญญาณ ซี-แบนด์ (C-Band) จำนวน 12 ช่องสำหรับเอเชียตะวันออกเฉียงใต้ และ 6 ช่องสำหรับทวีปแอฟริกา และเคยู-แบนด์ (Ku-Band) จำนวน 8 ช่อง สามารถให้บริการด้านโทรคมนาคมได้อย่างเต็มรูปแบบ โดยถ่ายทอดสัญญาณโทรทัศน์ผ่านดาวเทียมตรงถึงที่พักอาศัย (DTH)
การปล่อยจรวด.
ไทยคม 6 ถูกยิงขึ้นจากฐาน ณ แหลมคะแนเวอรัล SLC-40 ในรัฐฟลอริดา เมื่อวันที่ 4 มกราคม 2557 โดยบริษัทสเปซเอ็กซ์ ถือเป็นภารกิจที่ 8 ของจรวด Falcon 9 และเป็นการส่งดาวเทียมขึ้นสู่วงโคจรค้างฟ้าเป็นครั้งที่สองของบริษัทสเปซเอ็กซ์ โดยดาวเทียมที่ถูกส่งขึ้นไปก่อนหน้าคือ SES-8